title: DTD

text: DTD () on yksi SGML- ja XML- kielten yhteydessä käytetyistä rakennemäärittelytavoista. DTD määrittelee rakenteisen dokumentin sallitut ilmenemismuodot elementeille ja attribuuteille siten että määrittelystä muodostuu uusi merkintäkieli.


title: DTD

text: DTD:llä määritellään dokumentin rakenne käyttämällä seuraavia avainsanoja: DTD liitetään dokumentteihin lisäämällä dokumenttityyppimäärittely avainsanalla DOCTYPE, joka on aina dokumentin alussa (XML:ssä aina XML- määrittelyn jälkeen) annettava merkintä. Merkintä määrittelee, että mikä on DTD:n tunniste ja sijainti, sekä sen mistä DTD:n elementistä kyseisen dokumentin rakenne alkaa. Merkintään voidaan liittää myös sisäisiä rakennemäärittelyjä siten että ulkoista määrittelyä ei tarvita välttämättä lainkaan.


title: DTD

text: Määrittelyssä "html" kertoo että tämä dokumentti alkaa elementillä "html" ja että rakenteen tarkastus pitäisi aloittaa siitä elementistä. "PUBLIC" määrittelee että seuraava merkkijono on DTD:n julkinen tunniste, jota voidaan käyttää hyväksi DTD:n hakemisessa esimerkiksi sovelluksen omasta DTD- hakemistosta. DTD:n tunnisteena tässä toimii ""-//W3C//DTD XHTML 1.0 Transitional//EN"" ja sitä vastaava tiedosto löytyy osoitteesta ""http://www.w3.org/TR/xhtml1/DTD/xhtml1-transitional.dtd"" jos tunnisteen perusteella ei löytynyt paikallista kopiota. Ulkoiseen tiedostoon voidaan viitata suoraan ilman tunnistetta käyttämällä merkinnän "PUBLIC" sijaan merkintää "SYSTEM".


title: DTD

text: Tässä määritellään että XML- dokumentti alkaa elementillä "juuri", mutta mitään ulkoisia määrittelyjä ei anneta. Sen sijaan hakasulkeiden sisällä määritellään sisäisesti yksi entiteetti nimeltä "moikkaus". Entiteettiä käytetään elementin "juuri" sisällä siten, että sen paikalle tulee teksti "Moi!".


title: DTD

text: XHTML- merkintäkielen DTD määrittelee että dokumentin juurielementtinä pitää aina olla "html", ja että "html" elementin alla on aina ensimmäisenä elementti "head" ja toisena elementti "body". Vastaavasti DTD määrittelee näiden elementtien sallitut tai vaaditut attribuutit.


title: DTD

text: Esimerkkinä ote XHTML DTD:stä:


title: DTD

text: DTD voi myös määritellä rakenteita siten, että vaikka varsinaisessa dokumentissa ei ole elementille merkintää (niin sanottuja "tägejä"), on dokumentti kuitenkin tulkittava siten että elementti on annettu. Esimerkiksi HTML- merkintäkielen DTD määrittelee että juurielementin "HTML" voi jättää merkitsemättä.


title: DTD

text: Esimerkkinä ote HTML DTD:stä (merkintä ""O O"" tarkoittaa että alku- ja lopputägejä ei tarvitse merkitä):


title: Augeias

text: Augeias (, "loistava"), oli kreikkalaisessa mytologiassa Eliin kuningas. Lähteestä riippuen hänen kerrottiin olevan Helioksen ja Nausidamen tai Eleioksen poika. Isäksi mainitaan myös Poseidon tai Forbas. Hän oli myös yksi argonauteista. Augeiaalla oli pojat Agasthenes, Fyleus ja Eurytos. Lisäksi hänellä oli tyttäret Epikaste ja Agamede.


title: Augeias

text: Tunnetuin kertomus Augeiasta on kuitenkin Herakleen viides urotyö. Eurystheus antoi Herakleelle tehtäväksi yksin puhdistaa Augeiaan tallit yhdessä päivässä. Kun neljä ensimmäistä tehtävää olivat Eurystheuksen ponnisteluista huolimatta ihmisten silmissä ainoastaan tuottaneet Herakleelle kunniaa, lannan luonti olisi varma tapa saada tämän arvostus laskemaan. Toisaalta, kun talleissa oleileva karja oli taivaallinen lahja Augeiaalle, ne olivat immuuneja taudeille ja tulivat toimeen vähälläkin huolenpidolla, siksi talleihin oli kertynyt lantaa vuosien saatossa suunnattomia määriä.


title: Augeias

text: Herakles ratkaisi ongelman muuttamalla Alfeios- ja Peneios-joet kulkemaan tallien läpi, jolloin se vei lannat mennessään. Augeias oli luvannut Herakleelle palkkioksi kymmenyksen karjastaan, mutta ei pitänytkään sanaansa. Herakles kävi myöhemmin hänen kimppuunsa kaksikin kertaa tästä hyvästä. Toisella kerralla tappoi tämän ja nosti kuninkaaksi Fyleuksen, joka oli aiemmin todistanut isälleen Herakleen vaatimuksen oikeaksi ja joutunut karkotetuksi tämän mukana.


title: Augeias

text: Urotyön onnistumisesta seurannut ilo jäi kuitenkin lyhytaikaiseksi Eurystheuksen hylättyä tehtävän, koska Herakles oli tehnyt työn palkkaa vastaan.


title: Augeias

text: Augeiaan talleja vertauskuvana käytettäessä tarkoitetaan asiaa, joka on jätetty hoitamatta ja on siten ajan kuluessa saanut ympärilleen törkyä.


title: Helsingin yhteislyseo

text: Helsingin yhteislyseo (opiskelijoiden keskuudessa Hylli) on lukion ja peruskoulun muodostama kokonaisuus Helsingin Kontulassa. Koulu on yksityinen ja sitä ylläpitää Maanviljelyslyseon osakeyhtiö; koulu on perustettu vuonna 1908 nimellä Helsingin maanviljelyslyseo. Koulussa on noin 700 oppilasta, joista hieman vajaat 300 lukiolaisia. Erityisesti lukio on musiikkiin, liikuntaan ja kuvaamataitoon painottunut. Taito- ja taidelinjalla onkin mahdollisuus valita useita monipuolisia kursseja laajasta kurssitarjottimesta. Helsingin yhteislyseosta on lähtöisin useita kuuluisuuksia jääkiekkoilijoista muusikoihin, kuten Raymond Ebanks ja Marianna Alanen.


title: Helsingin yhteislyseo

text: Hyllin lukiossa toimii Yleislukio (0176) ja Taito- ja taidelinja (830). Peruskoulussa toimivat peruslinjojen lisäksi matematiikka- ja kuvaamataitopainotteiset luokat.


title: Helsingin yhteislyseo

text: Keväällä 2011 koulu osallistui Nelosella esitettävään "Stage"-televisiosarjaan, jossa etsittiin Suomen parasta koulumusikaalia. Oppilaitos putosi kilpailusta toisena.


title: Helsingin yhteislyseo

text: Osuustoimintamies Hannes Gebhard ehdotti vuonna 1906 aikakauslehti Ajan ensimmäisessä numerossa uudentyyppisen oppilaitoksen perustamista, jossa yhdistyisi yleissivistävä oppikoulu ja kehittyvän maanviljelyksen kaipaama ammatillinen koulutus. Seuraavana vuonna perustettiin Helsingin maanviljelyslyseo, jonka omisti yksityinen Maanviljelyslyseon osakeyhtiö. Se oli Suomen ensimmäinen erikoislukio ja ensimmäinen pyrkimys ammatillisen ja luokiokoulutuksen yhteensovittamiseksi. Maanviljelyslukioita perustettiin myöhemmin muutama myös muualle Suomeen. Vuonna 1907 hyväksyttiin myös eduskunnassa Gebhardin johdolla tehty anomus, että koulusta valmistuvat oppilaat pääsisivät ilman pääsykoetta opiskelemaan yliopiston maanviljelystaloudelliseen tiedekuntaan, Evon metsänhoito-opistoon sekä Teknillisen korkeakoulun maanmittari-linjalle. Oppilaitos aloitti toimintansa 1. syyskuuta 1908. Koulu oli poikkeavan opetussuunitelmansa vuoksi syksyyn 1917 saakka Maanviljelyshallituksen eikä Kouluhallituksen alaisuudessa. Se toimi alusta alkaen Kruununhaassa osoitteessa Kirkkokatu 5, ensin vanhassa puutalossa ja vuodesta 1912 uudessa koulurakennuksessa.


title: Helsingin yhteislyseo

text: Helsingin yhteislyseo perustettiin 1924 erilliseksi maanviljelyslyseoon valmistavaksi keskikouluksi. Suunnitelman toteutti koulun johtaja Aarne Pälsi, joka alkuun myös omisti yhteislyseon, mutta se siirtyi jo 1925 maanviljelyslyseon osakeyhtiölle. Kahdella koululla oli pääosin sama rehtori ja niiden uusi yhteinen koulurakennus valmistui Kamppiin Lapinlahdenkadulle vuonna 1927. Maanviljelyslyseon maanviljelypainotus korvattiin jo vuonna 1923 annetulla luvalla asteittain yleisellä luonnontieteellis-taloudellisella painotuksella ja 1935 koulun nimeksi tuli Lapinpuiston yhteislyseo. Molemmat koulut siirtyivät tammikuussa 1971 uuteen rakennukseen Kontulaan osoitteeseen Rintinpolku 2. Lopulta koulut yhdistettiin 1974, jolloin nimeksi jäi Helsingin yhteislyseo. Koulu pysyi yksityisenä vuoden 1977 jälkeen, jolloin pääkaupunkiseudulla siirryttiin peruskoulujärjestelmään.


title: Ivar Heikel

text: Ivar August Heikel (16. tammikuuta 1861 Uusikaarlepyy – 8. lokakuuta 1952 Helsinki) oli suomalainen antiikintutkija (filologi) ja Helsingin yliopiston klassisen kreikan kielen ja kirjallisuuden professori, joka toimi myös Helsingin yliopiston rehtorina.


title: Ivar Heikel

text: Heikelin vanhemmat olivat pitäjänapulainen, varapastori August Heikel ja Aurora Emilia von Knorring ja puoliso vuodesta 1894 Hildur Ingeborg Landén. Hän pääsi ylioppilaaksi Vaasan lyseosta 1878 ja opiskeli sitten Helsingin yliopistossa valmistuen filosofian kandidaatiksi 1883 ja lisensiaatiksi 1885. Filosofian tohtoriksi hän väitteli 1886. Heikel toimi yliopiston kreikkalaisen kirjallisuuden professorina 1888–1926 sekä yliopiston rehtorina kahteen otteeseen 1907–1911 ja 1920–1922. Hän toimi myös opettajana useissa eri kouluissa 1880-luvulta 1930-luvulle.


title: Ivar Heikel

text: Heikel oli pappissäädyn jäsen säätyvaltiopäivillä 1904 ja 1905 ja kirkollikokouksen edustaja 1913 ja 1918.


title: Ivar Heikel

text: Heikel julkaisi useita tieto- ja sanakirjoja sekä suomeksi, ruotsiksi että saksaksi:


title: Ivar Heikel

text: Heikel myös käänsi useita teoksia sekä suomeksi että ruotsiksi, kuten Eusebioksen kirkkohistorian.


title: Dermot Smurfit

text: Dermot F. Smurfit (s. 8. lokakuuta 1944) on irlantilainen sijoittaja. Hänellä on takana neljänkymmenen vuoden ura perheen yhtiössä Jefferson Smurfitissa ennen irtautumistaan yhtiöstä.


title: Dermot Smurfit

text: Hän on pääosakkaana sijoitusyhtiössä, jonka omistama yritys Powerflute Ltd omistaa Kuopion Sorsasalossa sijaitsevan Savon Sellu Oy:n (ent. Powerflute), Lieksassa Pankakoskella sijaitsevan Pankaboard Oy:n kartonkitehtaan sekä saksalaisen Scheufelenin paperitehtaan.


title: La clemenza di Tito (René Jacobs)

text: La clemenza di Tito, KV 621 () on levy-yhtiö Harmonia Mundin julkaisema, René Jacobsin johtama äänite Wolfgang Amadeus Mozartin viimeiseksi jääneestä, kaksinäytöksisestä oopperasta, joka kuuluu opera serian lajityyppiin.


title: La clemenza di Tito (René Jacobs)

text: Oopperan libreton on kirjoittanut Caterino Mazzola vuonna 1791. Hän käytti sen perustana Pierre Corneillen näytelmää Cinna.


title: La clemenza di Tito (René Jacobs)

text: CD-levy 1CD-levy 2Carter Chris Humphrayn mukaan tulkinta on tunteellinen, eloisa ja nautinnollinen sekä soittimelliset värit ja karakterit alituiseen vaihtelevia. Kapellimestarin työskentely on analyyttistä ja lyyristä. Humphray laskee levytyksen teoksen parhaiden tulkintojen joukkoon.


title: Luettelo kerettiläisinä poltetuista ihmisistä

text: Tämä on luettelo ihmisistä, jotka eri uskonnolliset ryhmät ovat polttaneet kerettiläisinä.


title: Henry Räsänen

text: Henry Räsänen (s. 5. heinäkuuta 1974) on outokumpulainen näyttämötaiteilija ja kulttuurituottaja. Hän on kaavilaisen kiertävän ammattiteatterin, Maarianvaaran kesäteatterin perustaja ja toiminnanjohtaja. Räsänen luotsaa Maarianvaaran Ohjelmapaja -ohjelmatoimistoa sekä on Maarianvaaran nuorisoseura ry:n puheenjohtaja.


title: Henry Räsänen

text: Henry Räsänen on tehnyt työkseen kiertueteatteria eri muodoissaan vuodesta 1996 lähtien. Omien esiintymisiensä lisäksi hän on tuottanut useita teatterikiertueita ja kulttuuritapahtumia, tehnyt käsikirjoituksia, kouluttanut, toiminut hankevetäjänä ja ohjannut näytelmiä.Tiivis yhteistyö pieksämäkeläisen teatteriohjaaja, näytelmäkirjailija Juhani Joensuun kanssa on synnyttänyt useita monologeja sekä erilaisissa tilaisuuksissa ympäri Suomea kiertäneen huumorihahmon, kaikkien alojen asiantuntija Waikko Joen. Räsänen ja Joensuu muodostavat myös paikallisidentiteettejä humoristisella otteella tutkailevan Iloiset impressionistit -ryhmän. Paikallisuuden aiheista, murteista ja historiasta kiinnostunut Räsänen on toiminut aktiivisesti myös Suomen paikalliskulttuuriyhdistys ry:ssä, jonka varapuheenjohtaja hän on.


title: Henry Räsänen

text: Pikkuserkkunsa Erkki Räsäsen kanssa Henry Räsäsen on kiertänyt esittämässä  mm. Eino Leinon ja Aleksis Kiven teksteistä koostuvaa runo- ja musiikkiohjelmistoa.


title: Henry Räsänen

text: Henry Räsänen on opiskellut teatteria Tampereen yliopiston draamalinjalla. Lisäksi hän on opiskellut sosiaalipsykologiaa ja sosiaalityötä Kuopion yliopistossa.


title: +44

text: +44 on yhtye, jonka perustivat Blink-182:n jäsenet Mark Hoppus ja Travis Barker. +44 on niin sanottu "superyhtye", johon kuuluu Markin ja Travisin lisäksi kitaristi Graig Fairbaugh (Transplants ja Mercy Killers) ja kitaristi Shane Gallagher (The Nervous Return). Yhtyeen esikoissoitto, "When Your Heart Stops Beating", julkaistiin 14. marraskuuta 2006. Videot kuvattiin kappaleista "When Your Heart Stops Beating" ja "Chapter 13".


title: +44

text: Blink-182:n hajoamisen jälkeen helmikuussa 2005 Hoppus ja Barker jatkoivat työtään musiikin parissa. Kaksikko alkoi nauhoittaa ja sanoittaa uusia kappaleita ystävänsä kellarissa. Alun perin he käyttivät soittimina sähkörumpuja ja pianoa. Barker sanoi myöhemmin, että ajatus tehdä elektronista musiikkia lähti siitä, kun Hoppus kirjoitti heidän ensimmäisen kappaleensa "155".


title: Futuro

text: Futuro on arkkitehti Matti Suurosen vuonna 1968 suunnittelema ellipsoidin muotoinen muovitalo.


title: Futuro

text: Futuron kehittely alkoi tilaustyönä, kun lääkäri Jaakko Hiidenkari pyysi vuonna 1965 koulutoveriaan Matti Suurosta (1933-2013) suunnittelemaan hiihtomajan vaikeakulkuiseen maastoon. Sen piti olla helposti pystytettävä ja mahdollisimman nopeasti lämmitettävä. Talon materiaaliksi Matti Suuronen valitsi lasikuituvahvisteisen polyesterimuovin eli lujitemuovin. Sen muoto syntyi tuloksena pitkästä kehittelytyöstä, jossa pyrittiin yhdistämään käyttötarkoitus, materiaalin ominaisuudet sekä teollisen sarjavalmistuksen vaatimukset. Arkkitehti Matti Suurosen lisäksi talon kehitysryhmään kuuluivat diplomi-insinööri Yrjö Ronkka, joka vastasi rakennelaskelmista, teknikot C. J. Olander ja Heikki Tikkanen, Suurosen assistentti Hannu Laitinen, sekä työnjohtajat Peter Stude ja Sven Lindfors. Projektin taloudesta vastasi Futuro-taloja valmistaneen Polykem Oy:n toimitusjohtaja Ensio Söderström. Talon prototyyppi, jonka väri oli vaaleansininen ja sarjanumero 000, esiteltiin lehdistölle Polykem Oy:n tehtaalla Hiekkaharjussa maaliskuun lopussa 1968.


title: Futuro

text: Futuro on halkaisijaltaan kahdeksan metriä ja korkeudeltaan neljä metriä. Sen tilavuus on 140 m³, käyttöpinta-ala 50 m², lattiapinta-ala 25 m², paino ilman sisustusta 2500 kg, ja kokonaispaino noin 4000 kg. Ellipsin muoto toistuu talon yksityiskohdissa, kuten akryylimuovisissa ikkunoissa, sähkörasioissa, valaisimissa ja ovenkahvoissa. Viimeisen silauksen antaa teräsputkista tehty rengasjalusta. Talon alkuperäiseen kalustukseen kuului kuusi sohvavuodetta (jotka pidetään päivällä istuinasennossa ja vedetään yöksi vuoteiksi), kahden hengen makuusoppi, takka-grilli-pöytäyhdistelmä, keittiö sekä wc-pesuhuone. Ulko-ovi avautuu portaiksi samaan tapaan kuin lentokoneissa. Alkuperäiset värivaihtoehdot olivat valkoinen, keltainen ja vaaleansininen. Kuljetussyistä talo koottiin kuudestatoista lohkosta, jotka pulteilla yhteen liitettyinä muodostivat talon pohja- ja kattokappaleet. Hyvissä olosuhteissa Futuro on mahdollista purkaa ja koota parissa päivässä. Se voidaan siirtää myös kokonaisena helikopterin avulla.


title: Futuro

text: Laajasta kotimaisesta ja kansainvälisestä kiinnostuksesta huolimatta Futuro ei koskaan lunastanut siihen kohdistettuja kaupallisia odotuksia. Se oli massamarkkinoille liian erikoinen ja kallis. Lisäksi Polykem Oy:n kokemus ja resurssit olivat riittämättömät Futuron laajamittaiseen kansainväliseen lanseeraukseen. Vuoden 1973 öljykriisi kolminkertaisti muovin hinnan ja vaikeutti huomattavasti Futuron markkinointia.


title: Futuro

text: Suomessa valmistettiin 20 Futuroa vuosina 1968-1978. Näistä 12 kappaletta toimitettiin suoraan ulkomaisille tilaajille. Vuosina 1969-1973 Futuron valmistuslisenssi myytiin 25 eri maahan, mutta sen valmistus aloitettiin vain noin kymmenessä maassa. Kaiken kaikkiaan Futuro-taloja valmistettiin alle sata kappaletta, joista Suomessa on säilynyt viisi. Yksi näistä oli Matti Kuuslan omistuksessa Hirvensalmella kesästä 1968 syksyyn 2011, jolloin Näyttelykeskus WeeGee osti sen. Huolellisen konservoinnin jälkeen tämä Futuro (nro 001) saapui huhtikuun lopussa 2012 pysyvästi Espoon Tapiolaan Näyttelykeskus WeeGeen pihalle, jossa se on avoinna yleisölle joka vuosi toukokuusta syyskuuhun.


title: Futuro

text: Futuron herättämän kansainvälisen kiinnostuksen imussa Polykem Oy lanseerasi kokonaisen sarjan Matti Suurosen suunnittelemia muovirakennuksia nimeltä Casa Finlandia. Futuron ohella tunnetuin niistä oli vuonna 1971 esitelty Venturo.


title: Outlandish

text:
Outlandish on tanskalainen yhtye, jonka jäsenillä on maahanmuuttajatausta.
Yhtye perustettiin vuonna 1997, ja siihen kuuluvat marokkolaissyntyinen Isam Bachiri, Pakistanista Tanskaan saapunut Waqas Ali Qadri ja Hondurasissa syntynyt Lenny Martinez.


title: Outlandish

text: Yhtyeen jäsenten etninen tausta kuuluu musiikissa, ja vaikka sanoitukset ovatkin pääosin englanninkielisiä, oman persoonallisen lisänsä tuo arabian ja espanjan kielten käyttö. Yhtye ammentaa sanottavansa siirtolaisena elämisestä Länsi-Euroopassa.


title: Outlandish

text: Euroopan laajuinen läpimurto tapahtui vuonna 2003 toisella levyllä "Bread And Barrels Of Water", joka sisälsi myyntilistoille nousseen kappaleen "Aicha". "Aichaa" seurasi melkein samanlaiseen menestykseen yltänyt "Guantanamo". Yhtyeen uusin levy on nimeltään "Sound of a Rebel" (2009).


title: When Your Heart Stops Beating

text: When Your Heart Stops Beating on yhtyeen +44 ensimmäinen pitkäsoitto, joka julkaistiin 14. marraskuuta 2006. Albumista julkaistiin kolme erilaista versiota. Normaaliversio on sininen, ja erikoisalbumit ovat vaaleanpunainen ja vihreä. Albumi myi Isossa-Britanniassa 7 753 kappaletta ensimmäisellä viikolla ja maailmalla yhteensä 73 000 kappaletta. Yhdysvalloissa se myi ensimmäisellä viikollaan 66 000 kappaletta.


title: Kuolinnaamio

text: Kuolinnaamio on kuolleen henkilön kasvoista otettuun muottiin jostain helposti muokattavasta materiaalista, kuten kipsistä tai vahasta tehty valos, jonka tarkoituksena on säilyttää hänen kasvonpiirteensä.


title: Kuolinnaamio

text: Tapa ottaa vainajasta kuolinnaamio on tiettävästi peräisin muinaisroomalaisesta käytännöstä. Patriisiperheet säilyttivät esi-isiensä kuolinnaamioita kotialttarinsa yhteydessä osana Numan uskonnon harjoitusta.


title: Kuolinnaamio

text: Eräs tunnetuimpia kuolinnaamioiden valmistajia oli pariisilainen Marie Tussaud, jonka yritys siirtyi sittemmin Lontooseen.


title: Kuolinnaamio

text: Nykyisin Tussaud'n vahakabinetin kokoelmissa on runsas valikoima mm. Ranskan suuren vallankumouksen aikana mestattujen henkilöiden kuolinnaamioita.


title: Loveboat

text: Loveboat on Erasuren yhdeksäs studioalbumi. Albumilla yhtye työskenteli jälleen ensilevy "Wonderlandin" tuottaneen Floodin kanssa. Albumin myyntiluvut olivat huonoimmat sitten ensilevyn.


title: Loveboat

text: Levyn äänimaailma on Erasurelle poikkeuksellinen: runsaasti kitaroita sekä yksinkertainen lo-fi-äänimaailma, lisäksi albumin miksauksessa instrumenttien alabassotaajuudet ovat poikkeuksellisen voimakkaasti esillä – kaikki piirteitä, joista monet Erasuren fanit eivät pitäneet.


title: Loveboat

text: Myöskään Mute Recordsin yhdysvaltalainen kumppani Maverick Records ei pitänyt albumin soundista vaan vaati useiden kappaleiden äänittämistä uudelleen. Tähän ei kuitenkaan suostuttu, niinpä Maverick pudotti Erasuren pois artistirosteristaan. Lopulta albumin julkaisi Yhdysvalloissa Mute Records vuonna 2003.


title: Dude Ranch

text:
Dude Ranch on Blink-182-yhtyeen toinen studioalbumi, jonka julkaisi 17. kesäkuuta 1997 levy-yhtiö "Cargo Music/MCA". Albumissa on kappaleet "Dammit" ja "Josie", jotka tekivät yhtyettä tunnetuksi. Levy oli myös yhtyeen viimeinen, joka äänitettiin alkuperäisen rumpalin Scott Raynorin kanssa. Albumia myytiin yhteensä yli miljoona kappaletta.† = Laulajana Tom Delonge
‡ = Laulajana Mark Hoppus
§ = Laulajana molemmat
Albumi


title: Dude Ranch

text: Singlet


title: Anne Sexton

text: Anne Sexton (o.s. "Harvey", 9. marraskuuta 1928 Newton, Massachusetts – 4. lokakuuta 1974 Weston, Massachusetts) oli yhdysvaltalainen runoilija. Hän sai Pulitzer-palkinnon vuonna 1967 kokoelmasta "Live or Die" (1966).


title: Anne Sexton

text: Sexton opiskeli yhtä aikaa runoilija Robert Lowellin kanssa Bostonin yliopistossa. Hän alkoi kirjoittaa runoja vakavasti vasta 1950-luvun lopulla. Sextonin runoja julkaistiin muiden muassa Harper’s Magazinessa ja The New Yorkerissa. Hänen ensimmäinen kokoelmansa, "To Bedlam and Part Way Back" ilmestyi vuonna 1960. Sexton kirjoitti myös lastenkirjoja Maxine Kuminin kanssa. Hän opetti Bostonin yliopistossa 1970–1971 ja Colgaten yliopistossa 1971–1972.


title: Anne Sexton

text: Sexton avioitui Alfred M. Sexton II:n kanssa vuonna 1948. Heille syntyi kaksi lasta, joista Linda Gray Sexton on itsekin julkaissut kirjailija. Pari erosi 1970-luvun alussa. Sexton kärsi kaksisuuntaisesta mielialahäiriöstä ja sai siihen hoitoa. Hän yritti itsemurhaa viisi kertaa ennen kuin lopulta surmasi itsensä vuonna 1974. Kokoelma "The Awful Rowing Toward God" julkaistiin postuumisti vuonna 1975.


title: Anne Sexton

text: Sexton innoitti Peter Gabrielin kappaleen ”Mercy Street”. Suorien runollisten viittauksien lisäksi laulussa mainitaan veneilyt isän kanssa.


title: Take off Your Pants and Jacket

text:
† = Laulajana Tom Delonge
‡ = Laulajana Mark Hoppus
§ = Laulajana molemmatAlbumi


title: Take off Your Pants and Jacket

text: Singlet


title: Gliese 436

text: Gliese 436 (myös "GJ 436") on 11. magnitudin oranssi tai punainen kääpiö Leijonan tähdistössä noin 33 valovuoden, eli noin 10 parsekin päässä maasta. Tähteä kiertää säteisliikemittausten mukaan ainakin yksi eksoplaneetta, Neptunuksen kokoinen Gliese 436 b.


title: Gliese 436

text: Tähti sijaitsee koilliseen Delta Leonisista, pohjoiseen Denebolasta ja kaakkoon Nyy Ursae Majorisista. Himmeytensä vuoksi tähteä ei voi havaita paljain silmin.


title: Exo-force

text: Exo-force on Lego Groupin tuotesarja, joka keskittyy Lego-palikoista rakennettuihin taistelurobotteihin. Se kertoi Exo-Force-joukkueen taisteluista robotteja vastaan Sentain saarella. Teema on jättänyt jälkeen suuren joukon faneja, sillä se erosi monista muista teemoista hyvin omintakeiselle tyylillään. Exo-Force oli ensimmäinen teema, joka pohjautui hyvin vahvasti tiettyyn genreen; Exo-Forcen tapauksessa kyseinen genre oli japanilaiseen anime-kulttuuri ja varsinkin sen mecha-alakulttuuri.


title: Exo-force

text: Ensimmäiset Exo-force -sarjan setit julkaistiin vuonna 2006. Jo alusta alkaen sarjan hohto perustui sen anime-tyyliin ja mechoista inspiraationsa saaneisiin taistelurobotteihin. Myös sarjan settien näennäinen suuruus ja edullisuus (100 palikkaa n. 10€ setissä) auttoi asiassa.


title: Exo-force

text: Vaikka pienten settien myynti oli hyvä, suurempien settien kuten 7705 Gate Assault myynti oli heikkoa. Siksi Lego päätti lopettaa sarjan tuotannon vuoden 2008 jälkeen.


title: Exo-force

text: Exo-force sarjan taustatarinana toimii robottien ja ihmisten keskinäinen kamppailu Sentai-vuoren hallinnasta. Tarinaa pystyi seuraamaan sekä internetissä Exo-forcen kotisivuilta, seteistä saatavista pienistä sarjakuvista, televisiomainoksista (Nickelodeon-kanavalta) sekä erikseen ostettavista kirjoista.


title: Exo-force

text: Ensimmäisenä vuonna ilmestyneet setit kertoivat Sentai-vuoren kahtiajakautumisen jälkeisistä ajoista, jolloin ihmisten hallinasta karanneet robotit johtajansa Meca-Onen johdolla taistelevat ihmisiä vastaan.


title: Exo-force

text: Useat Lego-rakentajat ovat olleet erittäin iloisia Exo-force -seteistä. Syynä olivat settien halvat hinnat sekä niiden sisältämät pallonivelet, joita oli aikaisemmin löytynyt vain Bionicle-sarjan seteistä. Nämä osat ovat erittäin käytännöllisiä Lego-palikoista rakennettavien mechojen nivelissä.


title: Jäähyväiset aseille (albumi)

text: Jäähyväiset aseille on suomalaisen uuden aallon punkyhtye Kollaa kestään ensimmäinen studioalbumi, joka jäi myös yhtyeen ainoaksi. Se julkaistiin loppuvuonna 1979. Äänittäjänä ja toisena tuottajana yhtyeen lisäksi toimi Reiska Isoaho. Albumi nousi Suomen viralliselle listalle kahdeksi viikoksi, yltäen sijalle 28.


title: Jäähyväiset aseille (albumi)

text: Albumin kappaleita ei julkaistu singleinä. Nimikappaleesta tuli Liisa Tavin esittämänä uuden sukupolven rauhanlauluklassikko.


title: Jäähyväiset aseille (albumi)

text: Albumi on mukana kokonaisuudessaan vuonna 1995 ilmestyneellä kokoelmalevyllä "Jäähyväiset aseille – Kollaa kestää kokonaan". 2012 Svart Records uudelleenjulkaisi levyn vinyylinä.


title: Jäähyväiset aseille (albumi)

text: Albumin kansikuvassa taustalla näkyy mainos The Adverts -yhtyeen singlestä "One Chord Wonder" / "Quickstep".


title: Jäähyväiset aseille (albumi)

text: A-puoli


title: Jäähyväiset aseille (albumi)

text: B-puoli


title: Jäähyväiset aseille (albumi)

text: "Syksy" on käännös Devoton ja Shelleyn tekemästä alkuperäiskappaleesta "Shot by Both Sides" ja "Kaupunkisissi" Brockin ja Calvertin kappaleesta "Urban Guerilla".


title: Luettelo Bionicle-hahmoista

text: Tämä on luettelo Lego Groupin Bionicle -tuotesarjan hahmoista.


title: Luettelo Bionicle-hahmoista

text:
Kaikki Aqua Magnan asukkaat ovat muuttaneet Matoran-universumiin ja kaikki Aqua Magnan saaret tuhoutuneet tai siirtyneet Matoran-universumiin. Myöhemmin Aqua Magna yhdistyi Bara Magnaan ja Bota Magnaan, ja Matoran-universumin asukkaat muuttivat uudelle planeetalle, Spherus Magnalle.
Nämä kuusi Toaa ennustettiin pelastamaan Mata Nuin saari Makutalta. Eräänä päivänä he saapuivatkin auttamaan Matoraneja vapauteen. Toat ovat suuria sankareita Bionicle-tarinassa. He taistelevat pimeyttä vastaan ja pelastavat matoraneja. Jokaisella Toalla on oma elementti, luonnonvoima, jota hallita. Heillä on myös paljon aseita, jotka ovat käteviä taisteluissa. Heidän Kanohi-voimanaamionsa puolestaan antavat heille erityisiä kykyjä, jotka ovat osoittautuneet hyödyllisiksi. Bionicle-sarjan tarinassa on Toien lisäksi muita järjestöjä.


title: Luettelo Bionicle-hahmoista

text: Taistellessaan Bohrokien kuningattaria vastaan Toa Matat joutuivat protodermis-aineen täyttämiin putkiin. Aine muutti heidät voimakkaammiksi Toa Nuviksi.


title: Luettelo Bionicle-hahmoista

text:
Gali Nuva on ainoa naispuolinen Toa Nuva.
Takanuva ei oikeasti kuulu Toa Nuva-tiimiin, mutta hänet otettiin Toa Nuviin. Hän oli aiemmin Matoran nimeltä Takua. Takanuvalla on kulkuneuvo nimeltä Ussanui.


title: Luettelo Bionicle-hahmoista

text:
Nämä kuusi olivat ennen pelastusretkelle lähteneitä Matoraneja. Punaisen tähden energia muutti heidät matkalla Voya Nuin Toiksi. Inika tarkoittaakin "Voimaa tähdestä".
Mata Nuin Le-Matoranit olivat rauhaa rakastavia ja hieman huolimattomia, mutta ajattelivat aina muiden parasta.Mata Nuin Ga-Matoranit rakastivat historian ja merensalaisuuksien tutkimista.
Mata Nuin Po-Matoranien suosikkipuuhaa olivat Kohlii- ja Koli-pelit.


title: Luettelo Bionicle-hahmoista

text: Matoro vietti paljon aikaansa Maxiloksen seurassa.


title: Luettelo Bionicle-hahmoista

text: Hydraxoniksi. Oikea Hydraxon heräsi henkiin Punaisessatähdessä.


title: Luettelo Bionicle-hahmoista

text:
Matoran-universumin asukkaat ovat muuttaneet Spherus Magnalle, joka on muodostunut Aqua Magnasta, Bota Magnasta ja Bara Magnasta.Karda Nuin Toat ovat Toa Nuvia uusilla haarniskoilla.
Kun Lhikanin tiimi kukistui, tämä antoi Toa-kivet kuudelle valitulle Matoranille. Näistä kuudesta tuli Toa-muutoksensa jälkeen Metru Nuin uusia suojelijoita. Toa Metrut, jotka muuttuivat myöhemmin Turagoiksi, pelastivat Matoranit ja toivat heidät Mata Nuille.


title: Luettelo Bionicle-hahmoista

text: Toa Metruista tuli Visorak-olentojen myrkyn johdosta salaperäisiä Toa Hordikoita, jotka ovat puoliksi sankareita ja puoliksi petoja.


title: Luettelo Bionicle-hahmoista

text: Toa Vakama Hordika


title: Luettelo Bionicle-hahmoista

text: Toa Nokama Hordika


title: Luettelo Bionicle-hahmoista

text: Toa Whenua Hordika


title: Luettelo Bionicle-hahmoista

text: Toa Onewa Hordika


title: Luettelo Bionicle-hahmoista

text: Toa Matau Hordika


title: Luettelo Bionicle-hahmoista

text: Toa Nuju Hordika


title: Luettelo Bionicle-hahmoista

text:
Toa Hagahit olivat toisien saarien suojelijoita kauan ennen Lhikanin tiimiä. Eräässä taistelussa Roodakan mutaatiolingot muuttivat Norikin johtaman Hagah-tiimin voimattomiksi Rahagoiksi, mutta he ovat muuttuneet takaisin Hagaheiksi koska Roodaka muutti heidät.
Karda Nuilla Makutat ovat muuttaneet monta Av-Matorania Varjo-Matoraniksi.


title: Luettelo Bionicle-hahmoista

text: Metru Nuin muistavat ainastaan ne Matoranit, jotka asuivat Metru Nuilla ja ovat nyt Toia tai Turagoita. Makuta pyyhki kaikkien Metru Nuin Matoranien muistot. Makuta löysi Mangaiasta Ahkmoun ja kertoi Ahkmoulle Ahkmoun elämästä.


title: Luettelo Bionicle-hahmoista

text:
Mata Nuin Le-Matoranit olivat rauhaa rakastavia ja hieman huolimattomia, mutta ajattelivat aina muiden parasta.Mata Nuin Ga-Matoranit rakastivat historian ja merensalaisuuksien tutkimista.
Mata Nuin Po-Matoranien suosikkipuuhaa olivat Kohlii- ja Koli-pelit.
Fa-Matoranit ovat magnetismin matoraneja.Vo-Matoranit ovat Salaman Matoraneja.Lesovikin saaren Matoranit on viety Karzahnille.Jokainen näistä matoraneista omaa erilaisen ruumiinrakenteen, koska heidät joskus lähetettiin Karzahnille, joka uudelleenrakensi heidät heikommiksi. Hän antoi heille aseita, jotta he selviäisivät Voya Nuilla.


title: Luettelo Bionicle-hahmoista

text:
Matoranit vastustavat Barrakeja epätoivoisesti. He odottavat päivää kunnes he pelastuvat. Barrakit eivät tiedä että he ovat kaupungissa jota ympärillä on ilma kupla. Kaikki nämä Matoranit (paitsi Sarda ja Idris) käyttävät sähköteriä ja laukaisinta.
Hydraxoniksi. Oikea Hydraxon heräsi henkiin Punaisessatähdessä.Pimeyden Metsästäjät on järjestö, jossa Bionicle-maailman rikolliset ja palkkionmetsästäjät toimivat. He ovat olleet jo tuhansia vuosia sodassa Makuta-veljeskunnan kanssa. Metsästäjien johtajana on tuntematon olento, jota kutsutaan nimellä The Shadowed One. Hahmon voi rakentaa Keetongun (8755) ja Roodakan (8761) osista.
Makutan Veljeskunta on ilkeä suku, joka haluaa valtaa. Siihen kuuluu satoja Makutoja, joista tunnetuin, Teridax, halusi Valon Naamion.


title: Luettelo Bionicle-hahmoista

text: Bohrokit ovat hyönteismäisiä olentoja, jotka saavat voimansa Kranoista, pienistä elävistä mielistä joita Bohrokit sisältävät. Jos Bohrokilta vie Kranan, se lakkaa toimimasta. Bohrokit voivat heittää Kranansa vastustajansa kasvoihin, jolloin tämä joutuu sen valtaan. Bohrokeja on kolmea ryhmää: Bohrok Vat pieniä tiedustelijoita, Bohrokit suuriparvisia ja voimakkaita, sekä Bohrok-Kalit, Bohrokien eliittiryhmä. Bohrokien johtajat ovat Bahragit eli kuningattaret Cahdok ja Gahdok. Näyttävät hyönteisiltä, mutta ovat muuttuneita Av-Matoraneja.


title: Luettelo Bionicle-hahmoista

text: Voimakkain Kanohi-naamio tarvitsi vartiointia. Ensin Mata Nuin ritarikunta lähetti Elämän Naamion kätkölle Umbran, myöhemmin Axonnin ja Brutakan ja ajan myötä suojelijoita on tullut lisää.


title: Luettelo Bionicle-hahmoista

text: Muinoin hänellä oli myös oma kansa ja hän suojeli Elämän Naamiota, mutta hän turmeltui kun luuli Mata Nuin kääntyneen häntä ja hänen kansaansa vastaan. Hän hylkäsi kansansa, Axonin ja alkoi elää erakkona kunnes tapasi Pirakat. Brutaka oli joskus tuomittu Tyrmään. Hänet vapautettiin myöhemmin.


title: Luettelo Bionicle-hahmoista

text:
Pirakat tulivat Voya Nuihin etsimään Elämän Naamiota. He ovat julmia ja säälimättömiä. Jokaisella Pirakalla on Zamor-laukaisin, jolla voi ampua antidermis-kuulia. Pirakat ovat todella julmia ja voimakkaita. Heidän johtajansa on Zaktan.Entiset Matoran-sisällissodan sotalordit, Barrakit, oli tuomittu Tyrmään.
että Takadox on hypnotisoinut hänet apulaisekseen. Hypnoosi on vaikuttanut monta vuotta.
Glatorianit ovat Bara Magnalla asuvia sotureita. Ennen he toimivat areenataistelijoina, mutta nykyisin he muodostavat Yhdistyneiden kylien puolustusryhmän.Agoreita on seitsemän heimoa: Tuli, Vesi, Viidakko, Jää, Kivi, Hiekka ja Rauta.
Juuri kun toivo oli katoamaisillaan, kuusi legendaarista sankaria ja pyhien elementtien mestaria, Toat, saapuvat saarelle, missä heidän täytyy Suojelijoiden (kylien vanhimpien) opastamina kohdata kyläläisiä uhkaavat pahat kallohämähäkit.


title: Richard Lewontin

text: Richard Charles "Dick" Lewontin (s. 29. maaliskuuta 1929) on yhdysvaltalainen evoluutiobiologi, geneetikko ja yhteiskunnallinen keskustelija. Hän on johtavia matematiikan populaatiogenetiikkaan ja evoluutioteoriaan soveltajia.


title: San Mamés (1913)

text: Estadio de San Mamés, lempinimeltään "La Catedral" (), oli jalkapallostadion Bilbaossa, Espanjan Baskimaalla. Se toimi bilbaolaisen jalkapalloseuran Athletic Clubin kotistadionina vuosina 1913–2013. Stadionin lopullinen yleisökapasiteetti oli 39 750.


title: San Mamés (1913)

text: Stadion sai nimensä sen lähistöllä sijainneesta, samannimisen pyhimyksen mukaan nimetystä San Mamésin mielisairaalasta, jonka maille stadion rakennettiin. Mamés kuvattiin ikoneissa usein leijonan kanssa, mistä puolestaan tulee Athleticin lempinimi Los Leones (). San Mamésin stadionin suunnitteli arkkitehti Manuel María Smith. Tontti ja rakennustyöt maksoivat yhteensä 89 000 pesetaa, ja stadionin alkuperäinen kapasiteetti oli 3 500. Stadionin peruskivi muurattiin 20. tammikuuta 1913, ja se avattiin 21. elokuuta samana vuonna Athleticin ja Racing Irúnin välisellä ottelulla. Pichichi sai kunnian olla ensimmäinen maalintekijä. Vuonna 1926 stadionille pystytettiin Pichichiä esittävä rintakuva, jonka vierelle jokaisen stadionilla ensimmäistä kertaa vierailleen joukkueen oli tapana tuoda kukkakimppu edesmenneen pelaajan kunniaksi.


title: San Mamés (1913)

text: San Mamés oli ainoa stadion, joka oli mukana Espanjan jalkapallon pääsarjan Primera Divisiónin 82 ensimmäisellä kaudella. Stadionilla pelattiin myös vuoden 1982 maailmanmestaruuskilpailuiden otteluita, jota tarkoitusta varten se uudistettiin lähes täysin.


title: San Mamés (1913)

text: Kaudeksi 2013–2014 Athletic siirtyi uudelle samannimiselle stadionille, joka rakennettiin vanhan stadionin viereen. Vanhan stadionin purkutyöt alkoivat 6. kesäkuuta 2013.


title: San Mamés (1913)

text: San Mamésilla pelattiin vuoden 1982 maailmanmestaruuskilpailuiden alkulohkon neljä otteluita Englannin, Kuwaitin, Ranskan ja Tšekkoslovakian välillä.


title: Ukkosen ääni

text: Ukkosen ääni on Kalle Päätalon omaelämäkerrallisen romaanisarjan "Juuret Iijoen törmässä" eli "Iijoki-sarjan" osa. Teos ilmestyi 1979, ja se kuvaa Päätalon armeija- ja sotavuosia.


title: Maarian VPK

text: Maarian vapaaehtoinen palokunta on vuonna 1889 perustettu turkulainen vapaaehtoinen palokunta, jossa toimii noin 120 aktiivista henkilöä. Se jakautuu viiteen osastoon: nuoriso-, hälytys-, veteraani-, soittokunta ja naisosastoon. Vuonna 2002 hälytysosastolla oli 14 hälytystehtävää, mutta nykyisin vuodessa on keskimäärin 50–70 hälytystä. Nuoriso-osastoon kuuluu 15–20 aktiivista nuorta. Maarian VPK:ssa on myös soittokunta, joka harjoittelee aktiivisesti. Maarian VPK on sopimuspalokunta. Muita sopimuspalokuntia Turussa ovat Jäkärlän VPK, Kakskerran VPK, Turun VPK, Paattisten VPK ja Kaarinan VPK.


title: Maarian VPK

text: Maarian VPK:n kalustoon kuuluu


title: Maarian VPK

text: Maarian VPK:n historia liittyy kiinteästi Raunistulan kaupunginosan historiaan. Maaseudulla palokuntatoiminta alkoi paria poikkeusta lukuun ottamatta 1880-luvulla, jolloin Maarian Vapaaehtoinen Palosammutuskuntakin perustettiin. Kirvesmies Anders Johan Andersson oli innokas vapaaehtoisen palokuntaliikkeen kannattaja, joka kuului turkulaisena Turun VPK:n aktiivisiin jäseniin. Muutettuaan vuonna 1875 Raunistulaan hän ryhtyi täälläkin ajamaan palontorjunta-asiaa.


title: Maarian VPK

text: Elokuussa 1889 pidettiin Helsingissä ensimmäinen koko maata käsittävä yleinen palokuntaiskokous, jonka merkitys palokuntalaisrintaman laajenemiselle on tunnettu. Kokouksen rohkaisemana Andersson ryhtyi jälleen uuteen perustamisyritykseen, joka tällä kerralla tuotti tulosta.


title: Maarian VPK

text: Syyskuun 8. päivä vuonna 1889 kutsui Andersson koolle nelisenkymmentä nuorta Raunistulan kylän Ylikonsan taloon. Andersson avasi kokouksen ja ilmoitti, miksi se oli kutsuttu koolle. Tämän jälkeen kokouksen puheenjohtajaksi valittiin Alarik Mecklin. Kokouksessa päätettiin heti perustaa ”Maarian Vapaaehtoinen Palosammutuskunta”. Puheenjohtaja ilmoitti samassa tilaisuudessa, että Raunistulan kyläläiset olivat ostaneet 200 markkaa maksaneen paloruiskun, joka lahjoitettiin vastaperustetulle palokunnalle.


title: Maarian VPK

text: Jo ensimmäisessä kokouksessa liittyi palosammutuskuntaan 30 jäsentä. Seuraavissa kokouksissa jäseniä tuli lisää niin, että vuoden lopulla jäsenmäärä oli nimikirjan mukaan 61.


title: Maarian VPK

text: Ensimmäisen vuokrahuoneensa Maarian VPK sai Tampereentien varrelta, osoitteesta Vätti n:o 32, jossa palokunnan käytettävänä oli räätäli Vikmanilta vuokrattu huone kokouksia ja soittoharjoituksia varten. Vuonna 1898 muutettiin leipuri Tammisen taloon Kastu n:o 6:een.


title: Maarian VPK

text: Koska vuokrakiinteistöt eivät tyydyttäneet palokuntalaisten tarpeita, valittiin vuonna 1892 toimikunta ajamaan oman talon hanketta. Palokunnan silloinen päällikkö J. H. Koskinen, rahastonhoitaja J. Kummer, työnjohtaja J. Henriksson ja kirvesmies S. Heinonen ilmoittivat kokouksessa 11.11.1900 muutamaa päivää aikaisemmin huutaneensa erään rakennuksen 1 500 markan kauppahinnasta. Tämä laudoista tehty rakennus sijaitsi Raunistulassa Alilonttisten maalla. Koska siitä oli toivoa saada korjaamalla sopiva huoneisto, he tarjosivat rakennusta palokunnalle jota varten se oli huutokaupasta ostettukin, tosin ilman valtuuksia.


title: Maarian VPK

text: Oman talon merkitystä osoittaa se, että palokunnan jäsenluku kohosi seuraavina vuosina nopeasti. Vuonna 1907 jäsenmäärän ollessa suurimmillaan palokuntalaisia oli yhteensä 219.


title: Maarian VPK

text: Vuonna 1925 hankittiin ensimmäinen Mäntän tehtaan valmistama autoruisku (n:o 7) 60 000 markalla. Hankkeen rahoittamiseksi pidetyt arpajaiset tuottivat runsaat 16 000 markkaa, Maarian kunta luovutti tähän tarkoitukseen 25 000 markkaa ja lopusta selvittiin lainalla. Samana vuonna lisättiin letkumäärää 500 metrillä.


title: Maarian VPK

text: Vuonna 1939 palokalustoa oli jo runsaasti. Kalustoon kuului muun muassa:


title: Maarian VPK

text: Maarian palokunta oli jaettu kolmeen osastoon, joilla oli eri tehtävät ja tunnusväri. Nämä olivat:


title: Maarian VPK

text: Maarian VPK kutsui elokuun 27. ja 28. päivä vuonna 1897 koko läänin maalaispalokuntien edustajat koolle Kärsämäen kansakouluun. Kutsua noudattivat Nakkilan, Nousiaisten, Paimion, Pauluksen, Paraisten, Piikkiön ja Ruosniemen vapaaehtoiset palokunnat.


title: Maarian VPK

text: Kokouksen tarkoituksena oli perustaa maalaispalokuntien lääninliitto, mutta lopullista päätöstä ei tässä kokouksessa tehty. Kokouksessa kuitenkin velvoitettiin Nakkilan VPK:ta huolehtimaan seuraavan neuvottelutilaisuuden koolle kutsumisesta, jossa piti päättää lopullisesti lääninliiton perustamisesta. Tästä kokouksesta ei kuitenkaan tullut mitään luultavasti siitä syystä, etteivät venäläiset viranomaiset kuluneen vuosisadan viimeisinä vuosina sallineet tämänkään laatuisia tilaisuuksia. Kun Turun ja Porin läänin Palokuntien Lääninliitto vihdoinkin vuonna 1933 perustettiin, yhtyi Maarian VPK luonnollisesti myös heti sen jäseneksi.


title: Maarian VPK

text: Paras osoitus kotipitäjän rajojen ulkopuolelle suuntautuvasta harrastuksesta on Maarian VPK:n tekemä tuloksellinen ”lähetystyö” naapuripitäjissä, vapaaehtoisen palokuntaliikkeen hyväksi. Maskun, Raision, Paattisten ja Ruskon VPK:t ovat nimittäin syntyneet maarialaisten aloitteesta.


title: Antti Siltala

text: Antti Siltala (s. 14. maaliskuuta 1984 Vieremä) on suomalainen lentopalloilija. Siltala on pelannut urallaan Suomen lisäksi Ranskassa, Belgiassa, Turkissa, Puolassa, Italiassa ja Venäjällä. Kaudet 2016-18 hän pelaa turkkilaisen Maliye Piyangon riveissä.


title: Antti Siltala

text: Siltala on voittanut seurajoukkueurallaan Belgian mestaruuden ja cupin kaudella 2007-08 Noliko Maaseikissa, jonka riveissä hän voitti samaisella kaudella myös CEV-Cupin hopeaa. Vuonna 2017 Siltalan edustama Maliye Piyango oli Turkin Cupin toinen.


title: Antti Siltala

text: Siltala on pelannut 277 maaottelua (31.8.2017) Suomen lentopallomaajoukkueessa, jonka kapteenina hän toimi  vuodesta 2012 kesään 2016. Hänellä on takanaan kuudet EM-kisat ja yhdet MM-kisat.


title: Antti Siltala

text: 193 cm pitkä Siltala lähti opiskelemaan vuonna 2000 Kuortaneen urheilulukioon vuodeksi maan parhaiden ikäistensä junioreiden kanssa. Vuoden Kuortaneella opiskeltuaan hän siirtyi pelaamaan SM-liigaan Keski-Savon Paterin joukkueeseen. Paterissa Siltala pelasi neljä kautta ja siirtyi tämän jälkeen kahdeksi kaudeksi Pielaveden Sampoon. Ensimmäisen kauden lopulla Siltala pelasi vähän aikaa Ranskassa Chaumontin joukkueessa Pro B -liigassa. Kaudella 2007 hän saavutti Sammossa SM-hopeaa tiukan finaalisarjan jälkeen sekä voitti Suomen Cupin. Siltala oli kauden 2007 pistepörssissä seitsemäs, ässäsyöttötilastossa neljäs, plusmiinustilastossa kolmas ja syöttäjänä paras vaikeusprosentilla 57,6. Lisäksi Siltala valittiin SM-liigan tähdistökuusikkoon ja hän oli ehdokkaana liigan parhaimmaksi pelaajaksi. Hopeakauden jälkeen Siltala kiinnitettiin Belgiaan Noliko Maaseikiin 1+1 vuoden sopimuksella.


title: Antti Siltala

text: Siltala siirtyi vuoden 2007 EM-kisojen jälkeen Belgian liigaan, jota kautta useat suomalaiset ovat ponnistaneet entistä kovempiin Euroopan ammattilaissarjoihin. EM-kisat pelattiin vasta syksyllä, joten valmistautuminen kauteen jäi Siltalalla seurajoukkueensa kanssa lyhyeksi - hänellä oli edessään Belgian supercupin finaali jo muutaman harjoituskerran jälkeen. Noliko Maaseik hävisi 3–0 lukemin finaaliottelun. Kauden aikana Siltala vakiinnutti paikkansa kovatasoisen joukkueen aloituskuusikossa ja ylsi mestaruuksiin, kun Noliko Maaseik voitti kaudella 2008 sekä Belgian cupin, että liigan mestaruuden, jälkimmäisen ratkettua viidennessä finaalissa.


title: Antti Siltala

text: Siltala pääsi kaudella 2008 myös arvostetun eurooppalaisen seuracupin, CEV-cupin, lopputurnaukseen. Neljän joukkueen lopputurnauksessa Noliko Maaseik pääsi loppuotteluun, joten Siltala nähtiin kaikkien aikojen toisena suomalaispelaajana CEV-cupin finaalissa. Loppuottelu päättyi kuitenkin tappioon Roma Volleylle, ja näin Siltala voitti hopeaa kyseisessä seurakilpailussa.


title: Antti Siltala

text: Kaudella 2009 Siltala pelasi Aris Thessalonikin riveissä Kreikan liigassa. Hänen kanssaan samassa joukkueessa pelasi myös suomalainen Jukka Lehtonen.


title: Antti Siltala

text: Kaudella 2009–2010 Siltala pelasi Turkin liigassa SGK Ankaran joukkueessa.


title: Antti Siltala

text: Kaudeksi 2010–2011 Siltala siirtyi Puolan liigaan Delecta Bydgoszcziin. Hänen joukkueensa sijoittui Puolan liigassa lopulta kuudenneksi. Vieremäläislähtöisen pelaajan rooli joukkueessa oli läpi kauden suuri. Siltala pelasi joukkueessa myös kaudella 2011–2012.


title: Antti Siltala

text: Kaudeksi 2012-2013 Siltala siirtyy Italian A2-liigaan Soran joukkueeseen.


title: Antti Siltala

text: Kaudella 2013-14 Siltala teki paluun Ranskan liigaan. Hän pelasi Chaumountin riveissä ja voitti Ranskan liigan pronssia. Alkukaudella Siltala oli hetken sivussa johtuen loukkaantumisesta, mutta loppukaudesta hän oli hyvässä vireessä ollen joukkueen parhaimmistoa.


title: Antti Siltala

text: Siltala solmi vuoden mittaisen sopimuksen kesäkuussa Venäjän kakkosliigassa pelaavan Jenisei Krasnojarskin kanssa. Jenisei Krasnojarskin joukkue nousi Venäjän Superliigaan kauden päätteeksi Siltalan vahvalla panoksella. Siltala jatkoi seurassa myös kaudella 2015-16. Nousijajoukkue Krasnojarsk oli avauskaudellaan Venäjän Superliigassa seitsemäs.


title: Antti Siltala

text: Toukokuussa 2016 julkistettiin, että Siltala ja Pielaveden Sampo aloittavat yhteistyön. Ensi alkuun aikoinaan seurassa pelannut Siltala vahvistaa Sammon taustaryhmää ja on mukana joukkueen kokoamisessa, yhteistyökumppanuuksien solmimisessa ja seuran kokonaisvaltaisessa kehittämisessä junioritasolta alkaen.


title: Antti Siltala

text: Siltala solmi 1-vuotisen sopimuksen ankaralaisen Maliye Milli Piyangon kanssa kaudeksi 2016-17.


title: Antti Siltala

text: A-maajoukkueessa Siltala on ollut mukana vuodesta 2005 lähtien. Peliaikaa kuusikossa hän ei alkuvuosinaan saanut paljoakaan. Poikkeuksena oli Moskovassa 2005 pelatut Euroopan liigan finaalit, joissa Suomi oli osittain matkassa kakkosjoukkueellaan. Tulos oli kuitenkin mainio, kun joukkue voitti hopeaa. Siltala oli mukana myös Moskovan EM-kisoissa 2007 neljänneksi sijoittuneessa joukkueessa mutta istui pääasiassa vaihtopenkillä. Siltala valittiin jälleen vuoden 2008 lentopallon maailmanliigaan.


title: Antti Siltala

text: Siltalan lopullinen läpimurto maajoukkueessa tapahtui kesällä 2009, kun hän murtautui avauskokoonpanoon. Suomi pelasi mainion kesän kaatamalla muun muassa maailman ykkösmaan Brasilian sekä peräti kolme kertaa lajin suurmaihin kuuluvan Puolan. Kesän 2010 maailmanliigassa Siltala johti välillä jopa pistepörssiä. Maailmanliiga rupeama oli häneltä onnistunut.


title: Antti Siltala

text: Siltala on ollut aina avausseitsikossa ja suuressa roolissa viime vuosina, kun Suomi on kaatanut lajin suurmaita. Siltala on tahdittanut Suomen peliä voittoon niin Serbiaa, Yhdysvaltoja, Brasiliaa kuin myös Puolaa vastaan.


title: Antti Siltala

text: Henkilökohtaiset:Seurajoukkueessa:A-maajoukkueessa:


title: Fatah al-Islam

text: Fatah al-Islam () on sunnimuslimeista koostuva islamistinen terroristiryhmä, joka toimii Libanonin pohjoisosassa sijaitsevalta Nahr al-Baredin palestiinalaisten pakolaisleiriltä käsin.


title: Fatah al-Islam

text: Fatah al-Islam -ryhmän perustivat marraskuussa 2006 radikaalit palestiinalaiset, jotka erosivat Syyrian tukemasta sekulaarista Fatah al-Intifada -ryhmästä, joka puolestaan oli eronnut Fatahista. Ryhmä on ilmoittanut ottaneensa mallia toimintaansa al-Qaida-verkostolta mutta johtajansa mukaan ei kuulu siihen. Arviolta 200-jäsenisen ryhmän johtajana toimii palestiinalainen etsintäkuulutettu Shaker al-Abssi, joka on tuomittu Jordaniassa kuolemaan yhdysvaltalaisen diplomaatin murhasta 2002. Ryhmä on ilmoittanut tavoitteekseen šaria-lain asettamisen palestiinalaisten pakolaisleireille ja taistelemisen Israelia vastaan. Ryhmän jäseniä on kuvailtu ääri-islamistisiksi militanteiksi jihadisteiksi. Ryhmään kuuluu palestiinalaisia, saudeja, syyrialaisia ja muita arabeja joista osa on taistellut Irakissa sekä noin 50 radikaalia libanonilaista sunnimuslimia.


title: Fatah al-Islam

text: Ryhmän ja Libanonin armeija välillä alkoi tulitaistelu 20. toukokuuta 2007. Ryhmä on ilmoittanut tehneensä kaksi pommi-iskua Beirutiin. Sen ja Libanonin armeijan välisissä taisteluissa kymmenet ovat saaneet surmansa. Taisteluita on kuvailtu pahimmiksi maan sisäisiksi sitten Libanonin sisällissodan loppumisen 1990.


title: Fatah al-Islam

text: Järjestön johtaja Shaker al-Abssi kuoli Nahr al-Baredin pakolaisleirin piirityksessä vuonna 2007. Hänen jälkeensä johtoon nousi Abdulrahman Awad, jonka Libanonin turvallisuusjoukot ampuivat elokuussa 2010.


title: Gliese 436 b

text: Gliese 436b, lyhyemmin GJ 436 b, on vuonna 2004 Gliese 436:n läheisyydestä löydetty eksoplaneetta ja yksi ensimmäisistä kuumista neptunuksista. Planeetta on myös ensimmäinen kokoluokkansa eksoplaneetta, joka on havaittu ylikulun avulla.


title: Gliese 436 b

text: Gliese 436b:n löysivät vuonna 2004 yhdessä "Carnegie Institute of Washingtonin" ja "University of California, Berkeleyn" planeettojen etsimistä varten perustetun tiimin Paul Butler ja Geoffrey Marcy. Yhdessä 55 Cancri e:n kanssa Gliese 436b oli ensimmäinen Neptunuksen kokoluokkaa oleva, aurinkokunnan ulkopuolelta löydetty planeetta.


title: Gliese 436 b

text: Planeetta kiertää emotähden vain vajaassa 3 vuorokaudessa, ja kiertorata sijoittuu noin 4 miljoonan kilometrin päähän tähdestä. Lähellä tapahtuva kiertäminen nostaa planeetan pintalämpötilan 300 celsiusasteeseen, ja yli 22-kertainen maan massa nostaa paineen planeetan pinnalla suureksi. Ylikulkujen ansiosta on saatu määritettyä myös planeetan läpimitta ja sen perusteella planeetan keskitiheys on melko alhainen. Tämän perusteella tutkijat arvelevat, että planeetta olisi osittain tai kokonaan veden peitossa, ja sen ympärillä saattaa olla ohut, vedystä ja heliumista koostuva ilmakehä. Mikäli näin on, kyseessä olisi ensimmäinen havainto niin kutsutusta valtameriplaneetasta. Suuren paineen ansiosta planeetan vesi ei kuitenkaan ole nestemäistä tai höyrysty kokonaan, vaan veden olomuoto on lähellä "kuumaa jäätä".


title: Oakland Raiders

text: Oakland Raiders on Yhdysvalloissa NFL:ssä pelaava amerikkalaisen jalkapallon seura. Se pelaa American Football Conferencen läntisessä divisioonassa, AFC Westissä. Seuran kotipaikka on Oaklandissa, Kalifornian osavaltiossa. Seuran on tarkoitus muuttaa Nevadan Las Vegasiin vuonna 2020.


title: Oakland Raiders

text: Joukkue on voittanut Super Bowlin kolmesti, vuosina 1976, 1980 ja 1983. Vuonna 1976 Super Bowl XI:n voitto tuli valmentaja- ja selostajalegenda John Maddenin johdolla.


title: Oakland Raiders

text: Oakland Raidersin joukkueen ja peliasun värit ovat hopea ja musta. Joukkueen kannattajakuntaa kutsutaan yhteisellä nimellä "Raider Nation" (). Raider Nation on levinnyt ympäri Yhdysvaltoja, sekä myös Yhdysvaltojen ulkopuolelle mm. Norjaan, ja Ice Cube on tehnyt heistä kertovan samannimisen laulun.


title: Oakland Raiders

text: Raiders perustettiin vuonna 1960, jolloin se liittyi NFL:n kilpailevaan liigaan, American Football Leagueen (AFL). Vuonna 1970 liigojen yhdistyttyä Raiders asettui AFC:en.


title: Oakland Raiders

text: Kun Oaklandin kaupunki ei omistaja Davisin vaatimuksista huolimatta kyennyt parantamaan Raidersin kotistadionia, vanhentuvaa Oakland Coliseumia, tyytymätön Davis siirsi joukkueen Los Angelesiin, jossa se pelasi vuosina 1982–1994 nimellä Los Angeles Raiders. Vuonna 1995 Davis siirsi joukkueen takaisin Oaklandiin. Ironisena juonenkäänteenä muuton syy oli sama kuin joukkueen lähtiessä Oaklandista: Los Angelesin kaupunki ei suostunut Davisin vaatimiin muutostöihin yli 100 000 katsojan ränsistyvällä kotistadionilla, Los Angeles Memorial Coliseumilla.


title: Oakland Raiders

text: Vuonna 2017 Raiders päätettiin siirtää Oaklandista Las Vegasiin. Muuton taustalla olivat jälleen joukkueen kotistadionia koskevat kiistat. Raidersin omistajien mielestä Oakland ja Alamedan piirikunta eivät tehneet tarpeeksi töitä Raidersin uuden stadionin puolesta, kun taas Las Vegas ja Nevada lupasivat 750 miljoonaa dollaria julkista tukea uuden stadionin rakentamiseksi. Uuden stadionin on tarkoitus valmistua kauden 2020 alkuun mennessä. Uuden stadionin valmistumiseen asti joukkueen on tarkoitus jatkaa Oaklandissa.


title: Viestintätieteet

text: Viestintätieteet on tieteenala, jonka tutkimuskohteena ovat media, informaatio ja vuorovaikutus, viestintävälineet ja niiden sisällöt. Viestintätieteet käsittelevät tutkimuskohdettaan useista näkökulmista, kuten humanistisesta, yhteiskuntatieteellisestä, kulttuurintutkimuksellisesta, käyttäytymistieteellisestä sekä taiteellisesta näkökulmasta.


title: Viestintätieteet

text: Viestintätieteet tuottavat tietoa viestintäilmiöistä. Tavoitteena on saavuttaa syvällistä ymmärrystä viestinnän eri ilmiöistä. Eri viestintätieteillä on erilaisia lähtökohtia ja lähestymistapoja viestinnän ilmiöihin. Valinnat siitä, millaista tutkimusta tehdään, millaisin käsittein, menetelmin ja aineistoihin perustuen, vaihtelee ajallisesti ja paikallisesti. Viestintätieteille yhteistä on kiinnostus viesteihin merkkeinä, tavaroina ja artefakteina yksilöllisenä, yhteisöllisenä, yhteiskunnallisena, kulttuurisena ja taloudellisena toimintana. Viestejä voidaan tutkia joko jossakin tietyssä tilanteessa, kasvokkaisviestinnässä ja jonkin välineen muokkaamana ja välittämänä. Näin ollen viestintätieteilijä voi esimerkiksi tutkia yksityisiä tai julkisia viestejä, analysoida niiden merkityksiä tai pohtia viestien saatavuutta teknologisena kysymyksenä.


title: Viestintätieteet

text: Viestintätieteiden alaan kuuluvia, Suomessa tutkittavia ja opetettavia oppiaineita ovat: elokuvataide, graafinen suunnittelu, informaatiotutkimus, journalistiikka, kulttuurienvälinen viestintä, mediatiede, mediatutkimus, organisaatioviestintä, puheoppi, puheviestintä, suomen kieli ja viestintä, tiedotusoppi, uusi media, valokuvataide, viestintä, viestintätieteet, yhteisöviestintä. Eri oppiaineiden käyttämät käsitteet ja näkökulmat vaihtelevat suuresti.


title: Cheshire Cat

text:
Cheshire Cat on Blink-182-yhtyeen debyytti-albumi, joka julkaistiin 17. helmikuuta 1994. Tämän albumin kaksi kappaletta pääsi yhtyeen kokoelmalevylle, ”Carousel” ja ”M+M’s”. Levyltä julkaistiin myös kaksi singleä: ”M+M’s” ja ”Wasting Time”.† = Laulajana Tom Delonge
‡ = Laulajana Mark Hoppus
§ = Laulajana molemmat


title: San Marinon Grand Prix 2002

text:
San Marinon Grand Prix 2002 oli Formula 1 -sarjan kauden neljäs osakilpailu, joka järjestettiin Imolassa Autodromo Enzo e Dino Ferrarilla 14. huhtikuuta 2002. Alex Yoong karsiutui 107% säännön takia, eikä
päässyt mukaan. Molemmat Ferrarit sai käyttöönsä uuden Ferrari F2002-mallin.


title: Evan Parke

text:
Evan Parke (syntyessään Evan Dexter O'Neal Parke) (s. 2. tammikuuta 1968, Kingston) on jamaikalainen näyttelijä.
Evan Parke on antanut äänensä myös Peter Jackson's King Kong: The Official Game Of The Movie -pelin Hayesille.


title: Buddha (albumi)

text:
Buddha on Blink-182-yhtyeen demoalbumi, joka julkaistiin alun perin vuonna 1993 ja julkaistiin CD:llä ensimmäistä kertaa vuonna 1998. Se nauhoitettiin kolmena sateisena päivänä "Double Time" studioilla San Diegossa.† = Laulajana Tom Delonge
‡ = Laulajana Mark Hoppus
§ = Laulajana molemmat† = Laulajana Tom Delonge
‡ = Laulajana Mark Hoppus
§ = Laulajana molemmat


title: Kummeli Alivuokralainen

text: Kummeli Alivuokralainen on neljäs suomalaisen viihderyhmän Kummelin tekemä elokuva, joka sai ensi-iltansa elokuvateattereissa 12. syyskuuta 2008. Elokuva perustuu Timo Kahilaisen ja Heikki Vihisen Tampereen Teatterissa esitettyyn farssinäytelmään "Alivuokralainen".


title: Kummeli Alivuokralainen

text: Elokuvan ohjaajana toimi Kummeli-sarjasta ja kahdesta ensimmäisestä Kummeli-elokuvasta tuttu Matti Grönberg. Elokuvan tuottivat Markus Selin ja Jukka Helle, jotka tuottivat myös toisen Kummeli-elokuvan. Elokuvan levitti Nordisk Film. Elokuva julkaistiin DVD:nä 3. joulukuuta 2008.


title: Kummeli Alivuokralainen

text: Elokuvan TV-ensi-ilta oli 27. joulukuuta 2013 Yle TV2:lla nimellä "Alivuokralainen".


title: Kummeli Alivuokralainen

text: "Kummeli Alivuokralainen" -elokuva sai alkunsa edellisen Kummeli-elokuvan, "Kummelin Jackpotin" hyvän menestyksen takia. Seuraavan elokuvan aiheeksi Kummelit päättivät valita Tampereen Teatteriin tehdyn farssin "Alivuokralaisen" hurmaavan tarinan ja suosion innoittamina. He olivat saaneet ehdotuksia elokuvan aiheesta myös eri tahoilta.


title: Kummeli Alivuokralainen

text: Kun aihe elokuvalle oli keksitty, alkoivat Heikki Vihinen ja Timo Kahilainen käsikirjoittaa sitä. Vaikka elokuvassa on sama idea ja samoja näyttelijöitä kuin näytelmässäkin, piti elokuva kirjoittaa ulos teatterimiljööstä. Siihen kuului muun muassa pitkien repliikkien vähentäminen ja uusien roolien sekä tapahtumapaikkojen lisääminen. Teatteriversiossa ollaan vain Pauli Bergströmin ja Lauri Mustosen asunnolla, mutta elokuvassa ollaan myös Laurin ja Paulin työpaikoilla, John Molotovin kumitelakomppaniassa, Robbanin Sisätilapoikien liikkeessä, Bengt "Pena" Palmbergin kartanossa, Helsingin kaduilla ja toreilla, Ruotsin puolella ja Tansaniassa. Heikki Vihinen ja Timo Kahilainen hakivat käsikirjoitustukea Suomen elokuvasäätiöltä toukokuussa 2006 ja helmikuussa 2007 ja saivat täyden tuen käsikirjoitukselle. Kun lopullinen käsikirjoitus valmistui, Kummelit tarjosivat elokuvan Solar Filmsille. Markus Selin innostui elokuvan tuottamisesta, ja tuotanto käynnistyi. Solar Films sai elokuvalle Suomen elokuvasäätiöltä kehittämistukea maaliskuussa 2007 ja tuotantotukea helmikuussa 2008. Elokuvan kokonaisbudjetti on 1 300 000 euroa.


title: Kummeli Alivuokralainen

text: Elokuvan kuvaukset aloitettiin 23. heinäkuuta 2007 studiokuvauksilla Helsingissä. Silloin kuvattiin muun muassa kaikki Paulin ja Laurin Bulevardin asuntokohtaukset. Kuvaukset etenivät ulkokohtauksiin, ja niitä tehtiin muun muassa Inkoossa Degerön ja Kopparnäsin kylissä, Tampereella Pispalassa sekä Espoossa. Kesäkuvaukset kestivät elokuuhun asti.  Elokuvan kuvaukset jatkuivat talvikuvauksilla helmikuussa 2008, jolloin kuvattiin alku- ja loppukohtaukset. Kuvaukset suoritettiin Itä-Afrikassa, Tansanian savanneilla, ja ne sijoittuvat Kilimanjarolle. Kuvausmatkalla olivat mukana Heikki Silvennoinen, Timo Kahilainen ja Heikki Vihinen sekä viiden hengen kuvausryhmä. Kuvaukset Tansaniassa kestivän yhden viikon. Matkalla kuvattiin myös niin sanottu making of -dokumentti eli mainosfilmin, jossa taustoitetaan elokuvan tekemistä.


title: Kummeli Alivuokralainen

text: "Kummeli Alivuokralainen" teki vuoden parhaan kotimaisen avaustuloksen keräämällä ensimmäisenä viikonloppuna 35 898 katsojaa. Luku on kotimaisen elokuvan kaikkien aikojen kymmeneksi paras. Se on samalla kotimainen syyskuun viikonloppuennätys. Elokuva oli neljä viikkoa peräkkäin Suomen katsotuin elokuva. Elokuva sai 178 770 katsojaa ja oli vuoden kolmanneksi katsotuin kotimainen elokuva, jääden vain Risto Räppääjä ja Niko – Lentäjän poika elokuvien jälkeen. Elokuvaa on esitetty useasti myös ensi-illan jälkeen elokuvateattereissa, jonka jälkeen kokonaiskatsojaluvuksi tuli kaiken kaikkiaan 191 996 katsojaa. Lipputuloissa elokuva oli menestynein kotimainen. Solar Filmsin tiedotuspäällikön Rampe Toivosen mukaan "Kummeli Alivuokralaisen" katsojatavoite oli 150 000 katsojaa.


title: Kummeli Alivuokralainen

text: "Kummeli Alivuokralainen" julkaistiin DVD:nä 3. joulukuuta 2008. DVD-julkaisun lisämateriaalina on Making of -dokumentti, Toimittaja Mooren tutkimuksia, Harjoituskuvaa Alivuokralainen -näytelmästä Tampereen Teatterissa, traileri ja teaseri. Julkaisija on Nordisk Film.


title: August Ferdinand Möbius

text: August Ferdinand Möbius (17. marraskuuta 1790 – 26. syyskuuta 1868) oli saksalainen matemaatikko ja teoreettinen astronomi. Hän syntyi Schulpfortassa, Saksin osavaltiossa Saksassa ja kuoli Leipzigssä. Möbiuksen isä oli tanssinopettaja ja hänen äitinsä oli Martti Lutherin jälkeläinen.


title: August Ferdinand Möbius

text:
Vuonna 1809 Möbius meni Leipzigin yliopistoon, jossa hän aloitti lakitieteelliset opinnot, joskin häneen vetosi enemmän luonnontieteellinen ala. Möbius alkoikin opiskella matematiikkaa, fysiikkaa ja astronomiaa. Vuonna 1813 hän matkusti Göttingeniin, missä hän opiskeli astronomiaa Carl Friedrich Gaussin ohjaamana. Möbius opiskeli myös Hallessa Johann Pfaffin ohjaamana matematiikkaa. Tohtoriksi hän vuonna 1813 väitöskirjallaan "The occultation of fixed stars".
Möbius tunnetaan parhaiten Möbiuksen nauhasta, jonka hän keksi vuonna 1858. Möbiuksen nauha on kaksiulotteinen, jossa on vain yksi reuna ja yksi pinta. Sen keksi samaan aikaan Möbiuksesta riippumatta Johann Benedict Listing. Möbius oli ensimmäinen, joka käytti homogeenisia koordinaatteja projetiivisessa geometriassa. Hän oli kiinnostunut lukuteoriasta, ja Möbiuksen funktio onkin nimetty hänen mukaansa.


title: August Ferdinand Möbius

text: Hänen mukaansa on myös nimetty asteroidi 28516 Möbius.


title: Syy (mytologia)

text:
Tämä artikkeli käsittelee "syyn" käsitettä suomalaisessa mytologiassa. Syy on suomensukuisissa kielissä omaperäinen sana, joka on tarkoittanut alun perin säiettä, kuten sanassa lihassyy. Sanalle on kehittynyt myös toinen merkitys "aiheuttaja". Merkityksen muunnoksen selittää käsitys, että aiheuttaja löytyy ikään kuin jälkiä tai johtolankaa, siis säiettä seuraamalla.
Suomalaisessa mytologiassa synty merkitsee esineen, elementin, olennon tai ilmiön myyttistä alkuperää. Uskottiin, että se, joka tunsi asioiden synnyt, saattoi hallita niitä. Tämän vuoksi monissa loitsuissa kerrottiin loitsinnan kohteen synty eli miten se oli syntynyt ja kasvanut nykytilaansa. Syntyjä oli jonkin verran myös myyttisissä kertomuksissa. Syntyjä luetaan joskus "syitä myöten", eli niin tarkasti, että syytkin huomioidaan. Joskus sanaa syy käytetään jopa sanan synty sijasta:


title: Syy (mytologia)

text:
Sisiliskon syyt syntyvät:
Näissä arvoituksellisissa sanoissa kivun syitä kutsutaan "salaiseksi viaksi". Sanotaan myös, että jos ei kivulla ole syytä eli kipu on "syytön", saadaan synnyt kuitenkin esiin:


title: Syy (mytologia)

text:
Johtuuko syy-sanan käyttö syntykertomuksissa käsityksestä, että asian alkuperän voisi löytää ikään kuin seuraamalla jonkinlaista elämänlankaa tai -lankoja, ei ole selvillä. Syyllä on myös voitu yksinkertaisesti tarkoittaa vikaa, kuten edellisestä runo-esimerkistä tai seuraavasta Väinämöisen kiellosta voisi päätellä:
Sanalla on voinut olla monta merkitystä.


title: Syy (mytologia)

text: Timo Heikkilän hypoteesin mukaan muinaisaikoina uskottiin, että kaikki olevainen on muodostunut säikeistä eli syistä, ja tähän perustuu myös loitsujen kyky hallita kohteitaan- asioita voidaan hallita syistään hieman kuten vetämällä sätkynukkea naruistaan. Maanpäällinen todellisuus olisi ehkä käsitetty kuin syiden kudokseksi. Kaikkien syiden perimmäinen alkuperä olisi kuitenkin todella tai kuvaannollisesti auringossa, joka on myös (todella tai kuvaannollisesti) maailmankaikkeuden alkutila. Auringon maahan lankeava valo onkin usein koettu säikeeksi, ja elämän on huomattu olevan riippuvaista siitä.


title: Syy (mytologia)

text: Heikkilä rinnastaa syihin kansanperinteessä melko usein esiintyvät valkoiset (tai kultaiset), punaiset (tai rautaiset) ja siniset langat. Kertomuksissa näillä muun muassa sidotaan revennyt maa takaisin ehjäksi ja pidetään maa tai meri tyynenä ("katso myös: Oli ennen onnimanni"). Heikkilän mukaan nämä langat liittyvät usein juuri maailman rakennetta käsitteleviin kertomuksiin ja taikoihin. Hänen mukaansa kertomuksissa punainen ja sininen lanka liittyvät yleensä maanpäällisiin asioihin, punainen varsinkin kasvaviin ja kiihkeisiin, sininen varsinkin rauhallisiin ja säilyviin. Valkoinen ja kultainen lanka liittyvät taivaallisiin asioihin, esimerkiksi kuuttaret ja päivättäret kutovat usein kultalankaa. Heikkilän mukaan punainen ja sininen lanka ovat vertauskuvia maailmankaikkeuden vastavoimille, joiden taistelu pitää maailmankaikkeutta yllä. Valkoinen lanka taas on alkuperäisen eriytymättömän voiman vertauskuva.


title: Syy (mytologia)

text: Punainen ja sininen lanka (tai voima) ovat syntyneet erkanemalla valkoisesta ja kulkeutumalla alas valonsäteinä. Kulkiessaan ne kuitenkin ottivat yhteen, ja yrittäessään voittaa toisensa ne kietoutuivat toisiinsa ja muodostivat kudoksen. Tästä kudoksesta syntyi maailma, ja kaikki mitä (kudoksessa) tapahtuu, on näiden voimien taistelua. Sininen ja punainen eivät kuitenkaan voi voittaa toisiaan, ja siksi ne myös yhdessä pyrkivät palaamaan takaisin harmoniseen alkutilaan, aurinkoon. Tästä johtuu eläinten ja kasvien kasvu ylöspäin, kohti taivasta. Samasta johtuu myös tulen, oluen kuplien ja lähteen veden nousu ylöspäin. Valkoinen lanka tai voima on edelleen lähinnä taivaalla, varsinkin auringossa, vaikka sitä tuleekin auringon säteinä maahan. Maassa se kuitenkin jakautuu sinisiksi ja punaisiksi säikeiksi ja ottaa osaa maanpäälliseen elämään. Jos auringosta ei säteilisi lisää voimaa, punainen ja sininen voima lopulta ehtyisivät kuluttaessaan toisensa loppuun.


title: Syy (mytologia)

text: Heikkilä katsoo myös Ritvalan keväisen helkajuhlan kulkueen olleen alun perin kuvaannollinen pyrkimys takaisin aurinkoon. Siinä tytöt kulkevat Helkavuorelle laulaen tekevänsä sinestä sillan ja punasta portaan mennäkseen puhtaisiin (siis valkoisiin) jumaloihin. Helkavuorella tytöt asettuvat rinkiin, kehään, joka on jo muinoin ollut yleinen auringon kuva. Heikkilä arvelee, että Helkavuoren nimitys voisi liittyä vaaleaa merkitsevään heleä-sanaan. Helkajuhlan tarkoituksena oli Heikkilän mukaan saada vilja kasvamaan. Ritvalassa uskottiinkin, että jos helkajuhlia ei enää vietetä, pellot lakkaavat kasvamasta tai tulee maailmanloppu.


title: Syy (mytologia)

text: Heikkilän tulkinta säikeistä on hypoteettinen. Tämän kaltaisia käsityksiä tiedetään kuitenkin olevan joillakin kansoilla, myös suomalaisten kielisukulaisilla. Sillä on myös mielenkiintoinen yhteys säieteoriaan ("katso myös: Timo Heikkilän tulkinta maailman syntykertomuksesta")


title: Syy (mytologia)

text: Sana syy esiintyi myös toisinaan hiusten rinnakkaisnimityksenä ilman erityisempiä myyttisiä merkityksiä. Laiska tytär laulaa lapsuudestaan:


title: Chuck (albumi)

text: Chuck on Sum 41 -yhtyeen studioalbumi, joka julkaistiin 12. lokakuuta 2004. Se on myös yhtyeen viimeinen albumi, jossa on mukana kitaristi Dave Baksh. Hän jätti yhtyeen 11. toukokuuta 2006. Levy sai nimensä YK-rauhanturvaaja Chuck Pelletieriltä.


title: Marco Polon matkat

text: Marco Polon matkat (ital. "Il Milione") on Marco Polon sanelema matkakirja, joka kertoo hänen, hänen isänsä ja setänsä matkasta Kiinaan Kublai-kaanin hoviin, heidän oleskelustaan Kiinassa ja paluumatkasta Venetsiaan.


title: Marco Polon matkat

text: Marco Polo saneli kirjan ollessaan vankina Genovassa meritaistelun jälkeen 1200-luvun loppuvuosina. Kirjailija Rustichello da Pisa oli vankilassa Marco Polon kanssa samaan aikaan, ja hän kirjasi Polon kertomukset ylös vanhalla ranskan kielellä. Alun perin kirjan nimeksi tuli "Kirjat maailman ihmeistä", mutta se sai lempinimen "Il Milione", ehkä siksi, että sen väitettiin sisältäneen miljoona valhetta. Epäilyksistä huolimatta Marco itse puolusti kirjan totuudenmukaisuutta kuolemaansa asti 1324. Kirjasta tuli kuuluisa, se toimi mallina myöhemmille kartoille Euroopassa, ja se innoitti Kristoffer Kolumbusta, joka otti kirjan mukaansa matkalleen 1492. Kolumbusta kiinnosti Marcon kuvailema Zipangun saari (eli Japani), jossa oli kuulemma paljon rikkauksia. Tämä oli yksi syy, mikä sai hänet etsimään vesireittiä lännen kautta.


title: Marco Polon matkat

text: Teoksen alkuperäinen käsikirjoitus on kadonnut; siitä on tiedossa kaikkiaan 119 keskiajalla tehtyä, erikielistä ja eri puolilta Eurooppaa löytynyttä, osittain toisistaan poikkeavaa jäljennöstä. Suomennos perustuu pääosin saksankieliseen August Bürckin käännökseen "Die Reise das Venezianers Marco Polo im dreizehnten Jahrhundert: Zum ersten Male vollständig Deutsch mit einem Kommentar" (1845) sekä ruotsinkieliseen Bengt Thordemanin käännökseen "Venetianaren Marco Polos resor i det XIII århundradet" (1916). Teoksen suomentaja, kielitieteilijä Aulis J. Joki omisti laatimansa käännöksen opettajalleen, tutkimusmatkailija ja kieltentutkija John Ramstedtille.


title: Marco Polon matkat

text: Marco Polo pyrki kirjoittamaan puolueettoman kauppaoppaan, ja siihen onkin kirjattu ylös eri alueiden kauppatuotteita, ja mahdollisesti kauppiaille suopeita ruhtinaita.


title: Marco Polon matkat

text: Teos jakaantuu kolmeen osaan eli kirjaan. Ensimmäinen kirja on kertomus noin neljä vuotta kestäneestä matkasta Kiinaan ja toisessa Polo kuvailee Kublai-kaania, tämän aikaansaannoksia ja lähiympäristöä sekä Kiinan eri osia. Kolmas kirja on selostus seurueen kotimatkasta, mutta siinä kerrotaan myös kaukana matkareitistä sijainneista alueista, kuten Filippiineistä, Molukeista, Madagaskarista ja Afrikan itärannikosta, jopa Pohjois-Venäjästä ja Siperiasta. Nämä tiedot Polo sai todennäköisesti kyseisillä alueilla liikkuneilta toisilta, lähinnä arabialaisilta kauppiailta.


title: Syy

text: Syy tarkoittaa erilaisia asioita:


title: Syy

text: Syy on suomensukuisissa kielissä omaperäinen sana, joka on tarkoittanut alun perin säiettä, kuten sanassa lihassyy. Sanalle on kehittynyt myös toinen merkitys "aiheuttaja". Merkityksen muunnoksen selittää käsitys, että aiheuttaja löytyy ikään kuin jälkiä tai johtolankaa, siis säiettä seuraamalla. Syy on toisinaan myös vian synonyymi (vertaa syyllinen ja viallinen).


title: Oksat pois...

text: Elokuvassa oli useita samoja hahmoja ja näyttelijöitä kuin edellisvuonna valmistuneessa elokuvassa "Opettajatar seikkailee", ja molemmat olivat yleisömenestyksiä. "Oksat pois" oli viimeinen elokuva, jossa hahmoina olivat Hannes Häyrisen ja Uljas Kandolinin näyttelemät yksinkertaiset poliisimiehet Koukku ja Ripatti ja toista kertaa mukana ovat Leo Jokelan ja Risto Mäkelän rosvokaksikko Arska ja Ville. Sivuosissa näyttelevät muun muassa Rose-Marie Precht, Rauha Rentola, Pentti Irjala ja Pehr-Olof Sirén.


title: Oksat pois...

text: Elokuvassa toimittaja Kalle Aaltonen lähtee vaimonsa kanssa häämatkalle Airistolle, mutta vuokra-auton sijasta Aaltonen ottaakin häämatkalle lähdettäessä erehdyksessä rosvojen timanttiryöstöä varten varastaman pakoauton. Konnat lähtevät perään, sillä saalis on autossa. Pian varkaus huomataan, ja toimittajaparkaa jahtaavat myös poliisit. Toimittajan entinen heilakin onnistuu sotkemaan kuvioita.


title: Oksat pois...

text: Kriitikoiden arviot olivat melko kielteisiä, ja erityisesti puututtiin Tarkaksen henkilöohjaukseen. Toisaalta televisiokriitikko Arto Pajukallio on luokitellut elokuvan Tarkaksen onnistuneimpiin.


title: Paavalinkirkko (Tartto)

text: Paavalinkirkko () on kirkkorakennus Viron toiseksi suurimmassa kaupungissa Tartossa. Kirkko valmistui vihittäväksi vuonna 1917. Sen vihki korjaustöiden jälkeen uudelleen käyttöön syyskuussa 2015 arkkipispa Urmas Viilma.


title: Paavalinkirkko (Tartto)

text: Kirkon suunnitteli Eliel Saarinen. Saarinen aloitti kirkkorakennuksen suunnittelutyöt vuonna 1911 samaan aikaan kun hänen suunnittelemaansa Helsingin rautatieasemaa rakennettiin. Saarinen oli tuolloin jo siirtymässä jugendista klassismiin. Dosentti Timo Tuomi on luonnehtinut sitä "tieksi Cranbrookiin", millä hän viittaa Saarisen työskentelyyn Yhdysvalloissa Cranbrookissa. Tuomen mukaan kirkko on Saarisen merkkitöitä.


title: Paavalinkirkko (Tartto)

text: Toisen maailmansodan aikana vuonna 1944 rakennus vaurioitui pahoin pommituksen aiheuttamassa tulipalossa. Neuvostoliiton miehittäessä Viroa neuvostoliittolaiset viranomaiset sijoittivat rakennukseen muun muassa urheilumuseon, kansallismuseon arkiston ja kirpputorin.


title: Paavalinkirkko (Tartto)

text: Arkkitehtien Kari Järvisen, Merja Niemisen ja Markku Norsin vuonna 2006 kirkon korjauksen kutsukilpailuun jättämä ehdotus voitti, ja toteutuksesta vastasivat Järvinen ja Nieminen. Alttarin on suunnitellut kuvanveistäjä Pertti Kukkonen ja alttarikaapin taidemaalari Kuutti Lavonen.


title: Does This Look Infected?

text: Does This Look Infected? on yhtyeen Sum 41 studioalbumi. Se julkaistiin 26. marraskuuta, 2002 levy-yhtiöstä Island Records.


title: Todd Marchant

text: Todd Marchant (s. 12. elokuuta 1973 Buffalo, New York) on yhdysvaltalainen entinen jääkiekkoilija. Hän pelasi NHL-liigassa 17 kautta, joiden aikana hän voitti Stanley Cupin kaudella Anaheim Ducksin paidassa.


title: All Killer No Filler

text:
All Killer No Filler on Sum 41 -yhteen studioalbumi, joka julkaistiin 8. toukokuuta 2001. Albumia pidetään yhtyeen läpimurtona. Albumia myytiin yli miljoona kappaletta Yhdysvalloissa ja Kanadassa kolminkertaista platinaa.Albumi - Billboard (Pohjois-Amerikka)
Singlet - Billboard (Pohjois-Amerikka)


title: Riisipuuro

text: Riisipuuro on ruoka, joka tunnetaan erilaisina variaatioina lähes kaikkialla maailmassa. Pohjoismaissa riisipuuro on perinneruoka, joka valmistetaan perinteisesti puuroriisistä, maidosta ja suolasta. Riisipuuron kanssa nautitaan yleensä kanelia ja sokeria, marjoja, hilloa tai mehukeittoa. Sitä käytetään myös karjalanpiirakoiden täytteenä.


title: Riisipuuro

text: Riisipuuro kuuluu osaksi suomalaisen joulun ruokaperinnettä. Jouluisin valmistettavaa riisipuuroa kutsutaan joulupuuroksi, johon voidaan perinteen mukaisesti lisätä kokonainen manteli puuron valmistushetkellä. Mantelin sattumisen omaan puuroannokseen on ajateltu tuovan hyvää onnea.


title: Mannapuuro

text: Mannapuuro on pohjoismaalainen perinneruoka, jota perinteisesti syödään aamiaiseksi, iltapalaksi, jälkiruoaksi tai pääruokana. Mannapuuro on valmistettu mannasuurimoista, vedestä, suolasta ja maidosta tai mehusta. Euroopassa ja Yhdysvalloissa valmistetaan semolinapuuroa, joka muistuttaa mannapuuroa.


title: Elefanttimies (elokuva)

text: Elefanttimies ("The Elephant Man") on vuonna 1980 ensi-iltansa saanut David Lynchin ohjaama draamaelokuva, joka perustuu löyhästi Joseph Merrickin (elokuvassa John Merrick) elämään. Elokuva on mustavalkoinen.


title: Elefanttimies (elokuva)

text:
"The New York Timesin" kriitikot valitsivat "Elefanttimiehen" vuonna 2004 yhdeksi kaikkien aikojen tuhannesta parhaasta elokuvasta maailmassa.
Lontoon sairaalassa työskentelevä kirurgi Frederick Treves (Anthony Hopkins) huomaa John Merrickin (John Hurt) eräässä viktoriaanisessa friikkisirkuksessa Lontoon East Endissä, missä Merrickiä hallitsee raakalaismainen Bytes (Freddie Jones). Merrick on niin pahoin epämuodostunut, että hänen on pidettävä yllään huppua ja viittaa liikkuessaan ihmisten parissa. Bytes väittää Merrickin olevan vähämielinen. Merrickin tila kiehtoo Trevesiä ammatillisessa mielessä, joten hän maksaa Bytesille vastineeksi siitä, että tämä tuo Merrickin sairaalaan hänen tutkittavakseen. Treves esittelee Merrickin kollegoilleen eräällä luennolla esitellen tätä lähinnä fysiologisesti kiehtovana otuksena. Treves kiinnittää kuulijoiden huomion Merrickin hengenvaarallisiin epämuodostumiin ja ylisuureen kalloon, jonka vuoksi Merrickin on nukuttava pää polvia vasten, sillä muuten kallon paino tukehduttaisi hänet. Merrickin palattua takaisin sirkukseen Bytes hakkaa hänet niin pahasti, että eräs myötätuntoinen oppipoika (Dexter Fletcher) ottaa yhteyttä Trevesiin. Treves vie Merrickin takaisin sairaalaan. Bytes syyttää Trevesiä siitä, että myös tämä käyttää Merrickiä hyväkseen omia tarkoitusperiään varten. Kirurgi päättää tehdä voitavansa auttaakseen epäonnista Merrickiä kaikin mahdollisin tavoin.


title: Elefanttimies (elokuva)

text: Sairaanhoitajat kauhistuvat Merrickin ulkomuotoa, joten Trevis vie tämän karanteenihuoneeseen vaikuttavan ylihoitajattaren, rouva Mothersheadin (Wendy Hiller), tarkan valvonnan alle. Sairaalan kuvernööri, herra Carr Gomm (John Gielgud), ei tahtoisi ottaa Merrickiä (joka on ollut tähän asti mykkä) sairaalaan, sillä sairaalaa ei ole tarkoitettu ”parantumattomien” asuntolaksi. Vakuuttaakseen Carr Gommin siitä, että Merrickillä on mahdollisuuksia toipua edes jonkin verran, Treves opettaa Merrickin siteeraamaan muutamia kohteliaita ilmauksia. Carr Gommia ei kuitenkaan huiputeta niin helposti, mutta juuri kun hän on lähdössä tiehensä, molemmat miehet saavat hämmästyksekseen kuulla Merrickin siteeraavan Raamatun psalmi 23:a. Carr Gomm järkyttyy tästä yllättävästä älykkyyden merkistä ja antaa Merrickin jäädä sairaalaan.


title: Elefanttimies (elokuva)

text: Merrick paljastuu ajan myötä sivistyneeksi ja sujuvasanaiseksi mieheksi. Gomm järjestää Merrickille sairaalaan oman huoneiston, ja Merrick kuluttaa päivänsä lukien, piirtäen sekä rakentaen mallia eräästä kirkosta, joka näkyy hänen huoneensa ikkunasta. Eräänä päivänä Treves tuo Merrickin kotiinsa juomaan iltapäiväteetä oman vaimonsa Annin (Hannah Gordon) kanssa. Merrick häkeltyy siitä kotoisasta rakkaudesta, jota hän saa osakseen Trevisien kotona, ja näyttää Treviseille kaikkein rakkaimman aarteensa: valokuvan hänen omasta äidistään. Merrick kertoo toivovansa, että hänen äitinsä ryhtyisi rakastamaan häntä, jos vain näkisi, miten ”ihania ystäviä” hänellä nyt on. Myöhemmin Merrick alkaa saada huoneistoonsa seurapiirivieraita, kuten kuuluisan näyttelijätär Madge Kendalin (Anne Bancroft). Merrickistä tulee yläluokkien suosittu ihmetyksen sekä hyväntekeväisyyden kohde. Vierailujen lisääntyessä entisestään rouva Mothershead (joka on vastuussa Merrickin huolenpidosta) valittaa Trevesille, että Merrickiä kohdellaan yhä kuin sirkusfriikkiä, mutta tällä kertaa vain hienommissa, yläluokkaisissa puitteissa. Ylihoitajattaren huomio alkaa kiusata Trevesiä (jolla on ollut oma roolinsa Merrickin nykyisessä tilanteessa), ja hän alkaakin kyseenalaistaa omat tekonsa. Vaikka Merrickiä kohdellaan hyvin päivisin, sairaalan yövartija (Michael Elphick) tienaa salaa rahaa tuomalla lähipubien pelureita töllistelemään Merrickiä.


title: Elefanttimies (elokuva)

text: Sillä välin osan sairaalan johtokunnasta on sitä mieltä, ettei Merrickiä tulisi pitää sairaalassa ikuisesti. Sairaalan kuninkaallinen suojelija, Walesin prinsessa Alexandra (Helen Ryan), saapuu yllätysvierailulle tuoden mukanaan viestin kuningatar Viktorialta. Hän sanoo, että Merrick saa pysyvän paikan sairaalasta ja että tämän mahdolliset kulut tullaan kyllä hoitamaan. Merrick joutuu kuitenkin palaamaan takaisin entiseen elämäänsä, kun Bytes pääsee hänen huoneistoonsa eräänä yönä yövartijan ”kierroksen” aikana. Bytes vie Merrickin manner-Eurooppaan ja pakottaa tämän jälleen esiintymään friikkisirkuksessa pahoinpidellen ja laiminlyöden tätä. Treves tuntee syyllisyyttä Merrickin kohtalosta ja saattaa rouva Mothersheadin kanssa yövartijan vastuuseen teoistaan.


title: Elefanttimies (elokuva)

text: Merrick pakenee sirkuksesta muiden sirkuslaisten avulla ja onnistuu palaamaan takaisin Lontooseen. Ryhmä nuoria poikia alkaa kuitenkin kiusata Merrickiä Liverpool Streetin rautatieasemalla, ja Merrick kaataa vahingossa erään pienen tytön kumoon. Ihmiset jahtaavat Merrickiä ja riisuvat hänen naamionsa. Viimein vihaisen ihmisjoukon saartama Merrick huutaa: ”Minä en ole elefantti! Minä en ole eläin! Minä olen ihminen! Minä… olen… mies!” Sitten hän tuupertuu maahan. Kun poliisi palauttaa Merrickin sairaalaan, hänet viedään takaisin vanhaan huoneistoonsa. Merrick toipuu koettelemuksistaan jonkin verran, mutta pian on selvää, että hän on kuolemassa keuhkoahtaumatautiin. Ilahduttaakseen Merrickiä rouva Kendal järjestää tälle illaksi paikan erääseen musiikkiteatterin esitykseen. Kuninkaallisessa aitiossa istuva Merrick nousee seisomaan valkoinen solmio kaulassaan saadessaan yleisöltä aplodit, sillä rouva Kendal on omistanut illan esityksen hänelle. Sinä iltana sairaalassa Merrick kiittää Trevisiä kaikesta ja viimeistelee kirkosta tekemänsä pienoismallin. Merrickin huoneen seinällä roikkuu hänen tekemänsä piirros nukkuvasta lapsesta, ja piirrosta mukaillen Merrick ottaa sängyltään pois kaikki ne tyynyt, joiden avulla hän on voinut nukkua pystyasennossa. Sitten hän asettuu pitkäkseen sängylleen ja kuolee mielessään kuva äidistään Mary Jane Merrickistä (Phoebe Nicholls) siteeraamassa Alfred Tennysonin runoa ”Nothing Will Die”.


title: Iron Man (elokuva)

text: Iron Man on vuonna 2008 ensi-iltansa saanut yhdysvaltalainen supersankarielokuva, joka perustuu Marvel Comicsin Rautamies-sarjakuvahahmoon. Se on Marvel Cinematic Universen ensimmäinen elokuva. Elokuvan on ohjannut Jon Favreau ja sen ovat käsikirjoittaneet Mark Fergus, Hawk Ostby, Art Marcum ja Matt Holloway. Elokuvan pääosissa ovat Robert Downey Jr., Terrence Howard, Jeff Bridges, Shaun Toub ja Gwyneth Paltrow. "Iron Man" kertoo, kuinka miljardööri Tony Stark rakentaa itselleen teknologisesti kehittyneen puvun ja ryhtyy supersankariksi.


title: Iron Man (elokuva)

text: Elokuva oli tuotannossa vuodesta 1990 lähtien ja sitä työstivät vuorollaan Universal Studios, 20th Century Fox ja New Line Cinema ennen kuin Marvel Studios otti projektin haltuunsa vuonna 2006. Marvel laittoi tuotannon alkuun ensimmäisenä omakustanteisena elokuvanaan. Elokuvan ohjaajaksi valittu Favreau tähtäsi ohjauksessaan realismiin ja valitsi elokuvan kuvauspaikaksi pääasiassa Kalifornian, koska halusi poiketa lukuisista New Yorkiin sijoittuvista supersankarielokuvista. Kuvausten aikana näyttelijät saivat itse kehitellä omia vuorosanojaan, sillä esituotanto keskittyi erityisesti tarinaan ja toimintaan. Rautamiehen puku oli Stan Winstonin yrityksen käsialaa ja siihen yhdistettiin myös tietokoneella luotua materiaalia.


title: Iron Man (elokuva)

text: Marvel Studios ja jakelija Paramount Pictures suunnittelivat elokuvalle 50 miljoonan dollarin mainoskampanjan, joka muotoiltiin Paramountin onnistuneen "Transformers" -elokuvan mainoskampanjan pohjalta. Hasbro ja Sega myivät oheistuotteita ja tuotesijoittelusta tehtiin sopimukset Audin, Burger Kingin, LG:n ja 7-Elevenin kanssa.


title: Iron Man (elokuva)

text: Elokuva sai ensiesityksensä Sydneyssä 14. huhtikuuta 2008. Suomessa se ilmestyi elokuvateattereihin 1. toukokuuta 2008 ja Yhdysvalloissa 2. toukokuuta 2008. "Iron Manin" arvostelut olivat pääasiassa myönteisiä ja erityisesti Downeyn suoritusta kehuttiin. Jatko-osa, "Iron Man 2", sai ensi-iltansa 7. toukokuuta 2010 ja kolmas elokuva, "Iron Man 3", sai ensi-iltansa 3. toukokuuta 2013.


title: Iron Man (elokuva)

text: Tony Stark on teknisesti hyvin lahjakas nero, miljardööri, playboy ja asevalmistukseen keskittyneiden Stark-yhtiöiden keulakuva, joka peri yrityksensä isältään. Hän lähtee sotaisaan Afganistaniin ystävänsä ja armeijan yhteyshenkilönsä, everstiluutnantti James Rhodesin, kanssa esitelläkseen uutta asetta, Jericho-rypäleohjuksia. Siellä hänen saattueensa joutuu kuitenkin terroristiryhmän "Kymmenen sormusta" hyökkäyksen kohteeksi, jotka vangitsevat tämän piilopaikkaansa. Stark tapaa toisen vangin, tohtori Yinsenin, joka oli kiinnittänyt häneen elektromagneetin, tarkoitukseen estää räjähdyksessä hänen kehoonsa joutuneita sirpaleita pääsemästä hänen sydämeensä. Kymmenen sormuksen johtaja Raza haluaa Starkin rakentavan heille Jericho-ohjusjärjestelmän luvaten näille vapauden, mutta Stark ja Yinsen eivät usko tämän pitävän sanaansa.


title: Iron Man (elokuva)

text: Stark ja Yinsen rakentavat salaa pakoaan varten haarniskaa, jonka voimanlähteenä toimii pieni sähkögeneraattori nimeltä kaarireaktori. He onnistuvat melkein salaamaan haarniskan, kunnes terroristit huomaavat asian ja hyökkäävät. Yinsen uhraa itsensä viivyttääkseen näitä ja antaakseen Starkille tilaisuuden antaa haarniskalle tarpeeksi virtaa. Haarniskaan pukeuduttuaan Stark näkee kuolevan Yinsenin ja raivoissaan polttaa kaikki terroristien ampumatarvikkeet ja lentää pois, kunnes tekee pakkolaskun ja tuhoaa haarniskan. Lopulta pelastuttuaan Rhodesin avulla, Stark palaa Yhdysvaltoihin ja julistaa lopettavan aseiden valmistuksen. Starkin isän entinen liikekumppani ja yhtiön johdossa oleva Obadiah Stane kuitenkin väittää Starkille sen ajavan yhtiön konkurssiin ja häpäisevän tämän isän perinnön. Palattuaan kotiinsa Stark rakentaa uuden paremman version haarniskastaan ja asentaa rintaansa uuden parannellun kaarireaktorin. Starkin avustaja Pepper Potts asettaa vanhan reaktorin lasivitriinin sisään. Vaikka Stane haluaa tietää työn tuloksista, Stark pitää tiedot itsellään.


title: Iron Man (elokuva)

text: Stark-yhtiöiden järjestämässä hyväntekeväisyystapahtumassa toimittaja Christine Everhart saapuu Starkin luokse ja paljastaa yhtiön Kymmenen sormuksen saaneen juuri Stark-yhtiöiden aseita, mukaan lukien Jerichon, käsiinsä ja tuhonneen Yinsein kotikylän. Stark ymmärtää, että Stane pyrkii viemään häneltä koko yhtiön. Stark astuu haarniskaansa ja lentää Afganistaniin kylän pelastamiseksi. Paluumatkalla Starkin perään lähtee kaksi F-22 Raptoria. Hän paljastaa henkilöllisyytensä Rhodesille, joka yrittää lopettaa hyökkäyksen. Sillä välin Kymmenen sormusta ovat saaneet käsiinsä Starkin alkuperäisen haarniskan jäännökset ja tapaavat Stanen, joka tainnuttaa Razan ja tappaa äänilaitteella muut terroristit. Sitten Stane alkaa käyttää haarniskan osia rakentaaksen itselleen oman. Löytääkseen tietoa muista Kymmenen sormuksen saamista aseista, Stark lähettää Pottsin hakkeroitumaan yrityksensä tietokoneille. Pottsille selviää, kuinka Stane oli lähettänyt aseet terroristeille ja palkannut nämä kaappaamaan Starkin. Potts tapaa agentti Phil Coulsonin, joka työskentelee terrorismin vastaiselle järjestölle nimeltä S.H.I.E.L.D., kertoakseen tälle Stanen toimista.


title: Iron Man (elokuva)

text: Stanen tiedemiehet eivät osaa rakentaa kopiota Starkin kaarireaktorista, joten Stane tainnuttaa Starkin ja ottaa tämän rinnassa olevan reaktorin. Potts ja S.H.I.E.L.D.:n agentit yrittävät pidättää Stanen, mutta tämä ottaa haarniskansa käyttöön ja hyökkää. Vanhaa reaktoriaan käyttävä Stark taistelee Stanea vastaan, mutta Stanen haarniska on vahvempi ja toimii suuremmalla teholla. Stark houkuttelee Stanen Stark-yhtiöiden rakennuksen katolle ja käskee Pottsia ylikuormittamaan rakennuksen suuren kaarireaktorin. Tämä vapauttaa suunnattoman energia-aallon, joka lyö Stanen tajuttomaksi ja saa tämän tippumaan reaktoriin, tappaen tämän. Seuraavan päivänä Stark saapuu lehdistötilaisuuteen myöntää olevansa supersankari, jota lehdistö kutsuu "Rautamieheksi".


title: Iron Man (elokuva)

text: Lopputekstien jälkeisessä kohtauksessa Starkin luokse saapuu S.H.I.E.L.D.:n johtaja Nick Fury, joka toteaa ettei Stark ole maailman ainoa supersankari ja haluaa keskustella tämän kanssa "Kostajat-hankkeesta".


title: Iron Man (elokuva)

text: Huhtikuussa 1990 Universal Studios osti oikeudet elokuvan tuottamiseksi valkokankaalle ja Stuart Gordonin tuli ohjata elokuva matalalla budjetilla. Helmikuussa 1996 20th Century Fox hankki kuitenkin elokuvaan oikeudet itselleen. Muun muassa näyttelijä Nicolas Cage kiinnostui elokuvan pääroolista ja myös Tom Cruise ilmaisi kiinnostuksensa elokuvaa kohtaan sekä näyttelijän että tuottajan roolissa. Jeff Vintar ja Stan Lee kirjoittivat yhdessä elokuvan tarinan, jonka Vintar muunsi käsikirjoitukseksi. Myöhemmin Jeffrey Caine kirjoitti käsikirjoituksen uudestaan. Elokuvan uudeksi ohjaajaksi kysyttiin Quentin Tarantinoa, mutta sopimusta ei tehty ja Fox myi oikeudet edelleen New Line Cinemalle vuoden 1999 joulukuussa. Heinäkuussa 2000 Ted Elliott, Terry Rossio ja Tim McCanlies saivat tehtäväkseen kirjoittaa studiolle käsikirjoituksen, joka valmistui viimein joulukuussa 2002.


title: Iron Man (elokuva)

text: Joulukuussa 2004 studio kiinnitti elokuvaohjaaja Nick Cassavetesin projektiin ja tähtäsi vuoden 2006 julkaisuun. Kahden epäonnistuneet tuotantovuoden jälkeen Cassavetesin sopimus kuitenkin purkautui ja elokuvan oikeudet myytiin Marvelille. Uuden käsikirjoituksen luonnos annettiin Alfred Goughin, Miles Millarin ja David Hayterin hoidettavaksi, mutta he eivät saaneet sitä valmiiksi. Vuonna 2005 Marvel Studios alkoi työstää elokuvaa aivan alusta ja se julkistettiin heidän ensimmäiseksi itsenäiseksi elokuvakseen.


title: Iron Man (elokuva)

text: Huhtikuussa 2006 Jon Favreau palkattiin elokuvan ohjaajaksi ja Arthur Marcum sekä Matt Holloway käsikirjoittajiksi. Lisäksi käsikirjoittajat Mark Fergus ja Hawk Ostby työskentelivät erillään ja Favreau yhdisti molempien ryhmien työt lopulliseksi versioksi, joka päätyi vielä John Augustin hiomaksi. Myös sarjakuvantekijät Mark Millar, Brian Michael Bendis, Joe Quesada, Tom Brevoort, Axel Alonso ja Ralph Macchio kutsuttiin neuvomaan käsikirjoituksen kirjoittamisessa.


title: Iron Man (elokuva)

text: Favreau oli toivonut voivansa työskennellä Marvelin tuottaja Avi Aradin kanssa "Daredevilin" jälkeen, ja hän sai tähän mahdollisuuden elokuvan myötä. Favreau juhli työn saamista dieetillä ja laihdutti 30 kiloa. Hän löysi elokuvasta mahdollisuuden luoda supersankarielokuvan ohella supervakoojaelokuva ja haki inspiraatiota Tom Clancysta, James Bondista ja RoboCopista. Hän halusi tehdä Iron Manista tarinan aikuisesta miehestä, joka kirjaimellisesti keksii itsensä uudelleen ja ymmärtää maailman olevan paljon uskomaansa monimutkaisempi. Elokuvan alkuperäisissä suunnitelmissa alkukohtaukset sijoittuivat Vietnamin sotaan, mutta Favreau päätti muuttaa ne Afganistanin sotaan jättääkseen pois harppauksen ajassa.


title: Iron Man (elokuva)

text: Elokuvan vastustajan valitseminen oli hankalaa, sillä Favreun mukaan Rautamiehen arkkivihollinen, Mandariini, ei tuntuisi realistiselta varsinkaan Mark Millarin annettua mielipiteensä käsikirjoituksesta. Hän uskoi, että Mandariini voisi esiintyä ainoastaan erilaisen tyylin omaavassa jatko-osassa sormuksineen. Päätökseen myös vaikuttivat hahmon samankaltaisuus "Taru sormusten herrasta" -elokuvien Sauronin ja "Tähtien sodan" Palpatinen kanssa. Favrey myös toivoi Rautamiehen kohtaavan jättiläisvastustajan, joten viholliseksi valittiin Obadiah Stane, jonka oli tarkoitus toimia jatko-osan päävastustajana. Myös Purppuradynamoa kaavailtiin vastustajaksi varhaisissa luonnoksissa.


title: Iron Man (elokuva)

text: Elokuvan tuotanto käynnistettiin entisellä Howard Hughesin äänistudiolla Playa Vistassa, Los Angelesissa. Favreau valitsi kuvauskohteen poiketen itärannikkoon sijaitsevasta sarjakuvasta, koska suuri osa supersankarielokuvista oli kuvattu idässä. Paikan valintaan myös vaikutti se, että Hughes oli yksi sarjakuvien inspiraation lähde. Myöhemmin he huomasivat kuvaavansa sattumalta kohtauksen, jossa Rautamies luo pukuaan, samassa paikassa missä Hughes H-4 Hercules "Spruce Goose" rakennettiin.


title: Iron Man (elokuva)

text: Elokuvan kuvaukset alkoivat 12. maaliskuuta 2007, jolloin kuvattiin kohtaukset Starkin vankiajoista Afganistanissa. Tätä varten rakennettiin 150-200 metriä pitkä lavaste luolaksi. Ottaakseen selvää yksityiskohdista, tuotantosuunnittelija J. Michael Riva katsoi videokuvaa Talibanin taistelijasta ja näki tämän hengityksestä luolien olevan todella kylmiä, joten Riva asetti ilmastointijärjestelmän lavasteisiin. Hän myös loi muita yksityiskohtia kuvauksiin luodakseen yhä todenperäisempää tunnelmaa. Myöhemmin Starkin kaappaus kuvattiin Lone Pinessa ja muut Afganistanin ulkokohtaukset Olanchan hiekkadyyneillä. Siellä kuvausryhmän täytyi kestää kaksi päivää 60-100 km/h kovuisia tuulia.


title: Iron Man (elokuva)

text: Kuvaukset Edwards Air Force Basessa aloitettin huhtikuun puolessa välissä ja ne valmistuivat 2. toukokuuta. Starkin kodin ulkokohtaukset yhdistettiin digitaalisesti Point Dumen videokuvaan ja sisäkohtauksia varten rakennettiin lavasteet Playa Vistaan. Favreau ja Riva suunnittelivat Starkin kodista vähemmän futuristisen ja panostivat enemmän mekaanikon sisustukseen. Kuvaukset jatkuivat 25. kesäkuuta Caesar's Palacessa, Las Vegasissa. Toimintaelokuvien parissa aloitteleva Favreu totesi olleensa yllättynyt kuvausten noupedasta ja aikataulussa pysymisesti, sillä oli odottanut enemmän takaiskuja.


title: Iron Man (elokuva)

text: Elokuvan dialogien osalta oli kuitenkin paljon paranneltavaa, sillä käsikirjoitus ei ollut täysin valmis ennen kuvauksia ja elokuvantekijät olivat panostaneet tarinan järkevyyteen ja toiminnan suunnitteluun. Favreu tunnusti, että dialogien parantaminen tekisi elokuvasta luonnollisemman. Tästä syystä osassa puhekohtauksista käytettiin kahta kameraa, jotka kuvasivat puhuvaa henkilöä kahdesta eri kuvakulmasta. Lisäksi he kuvasivat useita ottoja ja Downey halusi kokeilla jotain uutta joka kerralla. Oli muun muassa Downeyn ajatus, että Stark pitäisi lehdistötilaisuuden istuen lattialla ja hän loi Starkin puheen tämän demonstroidessa Jericho-ohjusta.


title: Iron Man (elokuva)

text: Brian Michael Bendis kirjoitti elokuvaan kolme sivua dialogia Nick Furyn cameo-esiintymiselle ja tekijät valitsivat näistä parhaat vuorosanat elokuvaan. Cameo kuvattiin mahdollisimman pienellä kuvausryhmällä, jotta se pysyisi salassa, mutta huhut ilmestyivät internetissä vain muutamia päiviä myöhemmin. Tämän myötä Marvelin Kevin Feige määräsi kohtauksen poistettavaksi kaikista edellisistä versioista pitääkseen yllätyksen turvassa ja antaakseen fanien jatkaa arvailua.


title: Iron Man (elokuva)

text: Favreau halusi elokuvan olevan mahdollisimman uskottava, joten hän päätti näyttää Rautamiehen puvun tekoprosessin kolmessa eri vaiheessa. Sarjakuvasarjan ystäväksi tunnustautunut Stan Winston ja hänen yrityksensä rakensi metallista ja kumista eri versiot haarniskasta. He olivat aikaisemmin työskennelleet myös Faveraun "Zathura – avaruusseikkailussa". Favreaun keskeisenä huolenaiheena oli se, että näyttäisikö todellisen puvun muutos tietokoneella tehdyksi liian ilmeiseltä katsojista. Industrial Light & Magic palkattiin luomaan valtaosa efekteistä, mutta näiden parissa työskentelivät myös The Orphanage ja The Embassy Visual Effects. Favreau kertoi luottaneensa ILM:ään nähtyään "" ja "Transformers" elokuvat.


title: Iron Man (elokuva)

text: Rautamiehen ensimmäinen puku suunniteltiin näyttämään varaosista tehdyltä ja erityisesti puvun takaosa on etumusta vähämmän haarniskoitu, sillä elokuvassa Stark käytti resurssinsa suoraa hyökkäystä varten. Puvusta rakennettiin yksi 41 kiloa painonut malli. Siihen pukeutunut stunttimies kaatui kesken kuvausten, mutta sekä puku että mies säilyivät vahingoittumattomina. Haarniskan digitaalinen versio oli puolestaan The Embassyn tekemä. Puku toimi myös mallina Obadiahin kolmimetriselle ja 360 kiloa painaneelle "Iron Monger" -haarniskalle, joka oli Rautamiehen puvun tapaan Stan Winstonin yrityksen rakentama.


title: Iron Man (elokuva)

text: Toinen puku vastasi lentokoneen prototyyppiä ja siinä oli näkyvät laskusiivekkeet. Kolmas puku oli puolestaan sarjakuvataitelija Adi Granovin ja kuvittaja Phil Saundersin suunnittelema. Granovin suunnitelmat olivat myös inspiraationa elokuvan suunnittelulle ja hän liittyi ryhmään tunnistettuaan työnsä Favreaun MySpace sivulla. Sauders puolestaan virtaviivaisti Granovin luonnoksia ja hioi puvusta vaivihkaisemman ja vähemmän sarjakuvamaisin. Joskus Downey saattoi ainoastaan pukea kypärän, hihat ja rintapanssarin motion capture puvun päälle. Lentokohtaukset saatiin näyttämään realistisilta animoimalla maasta nousun hitaaksi ja laskeutumisen nopeaksi. Rautamiehen ja F-22 Raptorin taistelua luotaessa kameroja lennätettiin ilmassa, jolloin saatiin todellisempi vaikutelma muun muassa tuulen ja huurtuneiden linssien avulla. Tutkiakseen lisää lentämisen fysiikkaa, laskuvarjohypyt kuvattiin pystysuorassa tuulitunnelissa.


title: Iron Man (elokuva)

text: Marvel Studios ja jakelija Paramount Pictures suunnittelivat elokuvalle mainoskampanjan, joka muotoiltiin Paramountin onnistuneen "Transformers" -elokuvan mainoskampanjan pohjalta. Tähän kuului muun muassa 30 sekunnin mittainen mainospätkä Super Bowl XLII:n tauolla. Myös 6400 yhdysvaltalaista 7-Elevenin liikettä auttoivat elokuvan mainoskampanjassa. Oheistuotteista vastasivat videopelin julkaissut Sega ja Rautamies lelut valmistanut Hasbro. Näiden lisäksi kansainvälisesti elokuvaa markkinoivat Burger King ja Audi. Jon Favreau ohjasi henkilökohtaisesti pikaruokaketjun mainoksen, samoin kuin Michael Bay oli tehnyt "Transformesille". Lisäksi Audi loi elokuvaan liittyvän internetsivun, jolla elokuvaa myös mainostettiin. Vastavuoroisesti yritykset otettiin huomioon elokuvan tuotesijoittelussa, sillä Tony Stark ajaa Audi R8:aa ja syö Burger Kingin juustohampurilaista palattuaan Afganistanista. Myös Audi S6, Audi A5 ja Audi Q7 esiintyvät elokuvassa. Iron Manin markkinointiin kului kaiken kaikkiaan arviolta 50-75 miljoonaa dollaria.


title: Iron Man (elokuva)

text: Iron Man sai hyvin positiivisen vastaanoton kriitikoilta. 1. toukokuuta 2008 Rotten Tomatoesin arvosteluiden kokoaja Jen Yamato totesi elokuvan olleen "toistaiseksi vuoden paras elokuva", sillä 93% kriitikoista oli antanut elokuvalle myönteisen arvostelun. Sittemmin elokuva putosi vuoden arvostetuimpien elokuvien listalla sijalle 31. Metacriticissä elokuva on puolestaan saanut 79 pisteen keskiarvon. Internet Movie Databasessa elokuva on saanut 7,9 tähteä 288 084 äänen jälkeen.


title: Iron Man (elokuva)

text: "Varietyn" Todd McCarthy kutsui elokuvaa arvostelussaan "ekspansiivisesti viihdyttäväksi erikoistehosteiden loisteliaaksi näytökseksi" ja sanoi siinä olevan "tuoretta energiaa ja tyylikäs kiillotus." "The Hollywood Reporterin" Kirk Honeycutt puolestaan kehui elokuvaa yleisesti, vaikkakin pettyi lopputaistelusta erilaisten Rautamies prototyyppien välillä ja pohti kuinka Starkin vastustaja oppi käyttämään pukua. Uutislehtien joukossa "Newsdayn" Frank Lovece kiitti muun muassa täydellistä roolijakoa ja uskottavasti toteutettua supertiedettä. "New York Timesin" A.O. Scott kutsui elokuvaa epätavallisen hyväksi supersankarielokuvaksi.


title: Iron Man (elokuva)

text: Alaan erikoistuneiden medioiden joukossa "Dark Horizons" -internetsivuston Garth Franklin kommentoi elokuvan vaikuttavaa lavastusta ja totesi Downeyn sekä Favreaun nostaneen elokuvan tasolleen. Myös "IGN":n Todd Gilchrist tunnusti Downeyn parhaimmaksi asiaksi "elokuvassa, joka muutoin tarjoaa ainoastaan pakollisen juonikehityksen ja hahmojen yksityiskohdat." Hän myös totesi muutoinkin näyttelijöiden tuovan hengen hyvin tavanomaisiin roolihahmoihinsa. Elokuva-arvostelijat Roger Ebert ja Richard Corliss nimesivät Iron Manin yhdeksi vuoden 2008 suosikkielokuvistaan.


title: Iron Man (elokuva)

text: Elokuva menestyi hyvin myös taloudellisesti. Se tuotti ensimmäisenä viikonloppunaan yhteensä 4105:ssä elokuvateattereissa 98 618 668 dollaria ja oli näin viikonlopun myydyin elokuva. Elokuva pysyi ensimmäisenä myös seuraavana viikonloppuna sekä Yhdysvalloissa että Kanadassa, tienaten 51,1 miljoonaa dollaria. Sittemmin Iron Man on tuottanut yhteensä 318 412 101 dollaria Pohjois-Amerikassa ja 266 721 186 dollaria muualla maailmassa, yhteenlasketun tuoton noustessa 585 133 287 dollariin. Tämän myötä elokuva oli vuoden 2008 viidenneksi eniten tuottanut elokuva ja sitä edellä oli ainoastaan "Yön ritari", "Indiana Jones ja kristallikallon valtakunta", "007 Quantum of Solace" Ja "Hancock".


title: Iron Man (elokuva)

text: Iron Man oli ehdolla parhaiden erikoistehosteiden ja parhaiden äänitehosteiden Oscar-palkinnoille, mutta hävisi "Benjamin Buttonin uskomaton elämä" ja "Yön ritari" -elokuville. Se oli myös ehdolla yhdeksälle Saturn-palkinnolle ja voitti niistä tieteiselokuvan, ohjauksen sekä miespääosan palkinnot. Lisäksi elokuva oli ehdolla Kids' Choice Awardsille, mutta hävisi "ille".


title: Iron Man (elokuva)

text: Jatko-osa "Iron man 2" sai ensi-iltansa Suomessa 5. toukokuuta 2010 ja Yhdysvalloissa 7. toukokuuta 2010, Jon Favreaun palatessa ohjaajaksi ja Robert Downey Jr.:n palatessa pääosan esittäjäksi. Käsikirjoituksesta vastasi Justin Theroux. Don Cheadle korvasi Terrence Howardin eversti Rhodesin roolissa, joka nähdään myös Sotakoneena. Muita pääosat esittäjiä ovat Gwyneth Paltrow Pepper Pottsina, Mickey Rourke Ivan Vankona, Sam Rockwell Justin Hammerina, Scarlett Johansson S.H.I.E.L.D.-agentti Natasha Romanoffina ja Samuel L. Jackson S.H.I.E.L.D.:n johtaja Nick Furyna.


title: Iron Man (elokuva)

text: Toinen jatko-osa, "Iron Man 3", sai ensi-iltansa Suomessa 24. huhtikuuta 2013 ja Yhdysvalloissa 3. toukokuuta 2013. Favreau ilmoitti joulukuussa 2010, ettei palaa ohjaajaksi, vaan siirtyy ohjaamaan elokuvaa nimeltä "Magic Kingdom". Hän kuitenkin palasi näyttelemään Happy Hogania. "Iron Man 3:n" ohjasi Shane Black ja käsikirjoituksesta vastasi Drew Pearce. Robert Downey Jr. palasi Tony Starkin rooliin sekä Gwyneth Paltrow ja Don Cheadle Pepper Pottsin sekä eversti Rhodesin rooleihin, jälkimmäisen toimiessa Rautapatrioottina. Guy Pearce näytteli Aldrich Killiania ja Ben Kingsley Trevor Slatterya.


title: Bursa

text: Bursa (aikaisemmin "Brusa" tai "Prusa") on Turkin neljänneksi suurin kaupunki. Bursassa oli vuonna 2014 arviolta 1 800 278 asukasta. Sen pinta-ala on 1 036 km². Kaupunki sijaitsee Turkin luoteisosassa ja se on Bursan maakunnan pääkaupunki. Se tunnettaneen parhaiten Iskender-kebabista.


title: Bursa

text: Bursan kaupungin alueella oli yli 2000 vuotta sitten Makedoniaan kuulunut Kiosin kaupunki, jonka Makedonian kuningas Filippos V lahjoitti Bithynian kuningas Prusias I:lle vuonna 210 eaa., koska Bithynia oli auttanut Makedoniaa sodassa Pergamonia ja Herakleia Pontikea vastaan. Prusias nimesi kaupungin itsensä mukaan Prusaksi.